GAMBAR ANAK DI WEB LUCAH - BEKAS SUAMI ERRA FAZIRA SUDAH BUAT LAPORAN

Erra Fazira atau nama sebenarnya Fazira Wan Chek, 41, memberitahu bekas suaminya iaitu Engku Emran Engku Zainal Abidin sudah mengambil tindakan dengan membuat laporan kepada Suruhanjaya Komunikasi dan Multimedia Malaysia (SKMM) selepas gambar anak mereka, Engku Alessya, 6, digunakan sebuah laman web lucah.

Menurut Erra, bekas suaminya sudah melaporkan perkara itu pada Khamis lalu agar tindakan sewajarnya segera dilakukan.

Klik gambar untuk size besar

"Bapa Aleesya sudah ambil tindakan dan buat laporan di SKMM semalam (Khamis) dan kita lihatlah perkembangannya nanti. Saya harap laman web tersebut sudah disekat.

"Perkara ini serius apabila ada manusia-manusia yang sakit mental melibatkan kanak-kanak yang tidak tahu apa-apa dalam aktiviti haram mereka," ujar Erra dipetik sebagi berkata.

Dalam pada itu, Erra percaya, pesalah yang melakukan perkara tersebut merupakan pesakit mental yang sentiasa berimaginasi buruk, biarpun kanak-kanak itu berpakaian lengkap.

"Sebagai ibu, Erra sudah tentu berasa terkejut, kecewa dan marah apabila foto anak saya bersama kanak-kanak lain di eksploitasi oleh individu tidak bertanggungjawab.

"Perkara ini bukan sebab kita muat naik gambar-gambar yang seksi sahaja, kalau gambar kanak-kanak itu berpakaian lengkap sekalipun mereka (suspek)  ada imaginasi sendiri," jelasnya.

Bagaimanapun, katanya, pengajaran daripada perkara tersebut adalah untuk lebih berhati-hati dan pantau setiap gambar sebelum dimuat naik.

"Kita kongsi gambar dengan niat baik untuk berkongsi dengan peminat mengenai orang yang kita sayang. Kalau tak kongsi gambar anak nanti lain pula orang mengata.

"Jadi pengajaran di sini bukan saya sahaja tetapi orang lain juga perlu lebih berhati-hati. Saya sendiri tidak tahu dari mana mereka dapat gambar-gambar Aleesya itu dan sudah tentu bukan daripada saya," katanya.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


IKUT SUAMI PINDAH KE KELANTAN - RAJA FARAH BANTU KEDAI RUNCIT

Bertudung sejak 2011 selepas berkahwin dengan Megat Bashirun Qhuyum Zakaria bukan punca tawaran berlakon terhadap Raja Farah Raja Aziz kian berkurang. Tetapi adakalanya dia memilih tawaran yang sesuai dengan imejnya termasuk menumpukan perhatian terhadap rumah tangga.

Untuk makluman, Farah kini sudah berpindah ke Pasir Mas, Kelantan mengikut suaminya yang bertugas sebagai jurulatih selam skuba. Mungkin sebab itulah kelibatnya jarang dilihat oleh media.

"Ikutkan saya masih aktif berlakon. Bahkan sejak tinggal di Kelantan, saya masih berulang alik ke Kuala Lumpur kalau ada tawaran berlakon yang sesuai. Memang dulu selepas kahwin, saya seakan menyepi kerana memberi tumpuan kepada rumah tangga.

Klik gambar untuk size besar

"Akibat menyepi itu mungkin orang ingat saya seperti sudah tidak mahu berlakon dan memang saya tak nafikan tawaran berlakon itu tidak banyak seperti dulu. Biasalah selalunya semuanya berbalik kepada rezeki.

"Ada sesetengah artis bertudung, tawaran masih kencang dan ada juga yang sebaliknya. Tapi saya tak kecewa atau tertekan dengan situasi ini. Ini kerana saya dengan rela hati mahu memperlahankan kerjaya seni," ujarnya dipetik sebagai berkata.

"Selama menyepi dan jika tiada tawaran berlakon, saya berjinak-jinak dalam dunia perniagaan. Saya pernah muncul dengan jubah sendiri tapi sejak saya ke Kelantan, perniagaan itu tergendala sekejap.

"Insya-Allah kalau tak ada apa-apa saya akan aktifkan balik perniagaan itu. Macam bulan pertama di Kelantan itu, saya tidak terasa bosan sangat. Masuk bulan kedua, saya perlu melakukan sesuatu almaklumlah sudah biasa bekerja," tambahnya yang kini turut membantu ibu mentua menguruskan perniagaan kedai runcit di Kelantan.

"Saya bantu dalam menguruskan akaun di kedai. Baru-baru ini saya ada berjinak-jinak dalam membuat roti, biskut dan makaron. Kek itu boleh pandai lagi. Tapi ada juga yang pernah membuat tempahan kek hari jadi daripada saya," katanya.

Antara produk yang dihasilkan Farah

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


AGENSI EROPAH, UNITED KINGDOM LAMAR NEELOFA

Keberanian pelakon dan pengacara Neelofa dalam menggayakan fesyen yang sering menjadi mangsa kecaman netizen di laman sosial itu telah menarik perhatian dua agensi antarabangsa untuk melamarnya bernaung di bawah pengurusan mereka.

Neelofa berkata, dia akan berlepas ke London, United Kingdom dan Paris, Perancis bulan depan untuk mengikat kontrak bersama agensi di sana, sekali gus mengukuhkan lagi namanya dalam bidang fesyen Muslimah serta kecantikan.

"Mereka akan menguruskan perjalanan bakat saya di sana dengan mencari peluang meneroka pasaran di Eropah dan United Kingdom. Kerjasama kami bagaimanapun, tidak membabitkan kerjaya lakonan dan pengacaraan.

"Buat sementara waktu, saya masih belum bersedia untuk mengumumkan nama kedua-dua agensi itu. Biarlah semua proses itu selesai, baru saya bersedia untuk berkongsi dengan umum," katanya.

Klik untuk gambar besar

Ditemui pada majlis memperkenalkan Lofarbag Mini yang diinspirasinya dengan kerjasama Sometime by Asian Designers dan Zalora, Neelofa berkata, dia juga masih belum dapat berkongsi butiran lanjut mengenai kontrak bersama IMG Models yang berpangkalan di Amerika Syarikat.

"Untuk kerjasama dengan agensi peragaan itu, ia masih dalam peringkat perbincangan dan belum ada kata putus lagi," ujarnya.

Pengacara program 'MeleTOP!' itu sebelum ini, sering menjadi mangsa kecaman dan hentaman netizen gara-gara keberaniannya dalam berfesyen.

Neelofa yang pernah lima kali dinobatkan sebagai Pengacara TV Popular, Anugerah Bintang Popular BH (ABPBH) berkata, dia tidak terkesan biarpun penampilannya sering dipersenda.

"Saya seolah-olah menjadi bahan jenaka mereka, namun saya tidak pernah ambil serius semua itu. Jika saya meletakkan diri sama seperti mereka, saya tidak akan ke mana-mana.

"Saya tahu apa yang saya buat selama ini, malah sendaan itu sebenarnya menjadi ruang untuk saya memperbetulkan kelemahan yang ada.

"Saya sentiasa ambil selangkah ke depan kerana jika tidak, saya sama seperti mereka yang gemar mencari perkara negatif.

"Dalam berfesyen, saya suka bereksperimen dan ada kalanya agak berani. Tetapi, saya sentiasa berusaha untuk melebarkan sayap dalam bidang fesyen dan kecantikan di luar negara," tuturnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BULU MATA PALSU: PU AZMAN KONGSI HUKUM - CHE TA RESPON

Semua mengetahui mengenai penceramah bebas yang kini bergelar pelakon iaitu PU Azman yang sering berkongsi hakam perihal agama yang boleh memberi manfaat kepada ramai. Baru-baru ini, PU Azman ada berkongsi mengenai hukum pemakaian bulu mata palsu. Jelasnya, pemakaian bulu mata palsu adalah diharamkan kerana ia mempunyai unsur penipuan.

"Eyelash extension dan bulu mata palsu dilihat haram kerana ada unsur melampau. Ada unsur penipuan. Si pemakai nak orang lain tahu tu bulu mata dia, padahal bukan. Kalau si pemakai tak niat macam tu pun tetap haram kerana orang lain ingat itu bulu mata asli dia, maka ada unsur penipuan.

"Haram kerana ada gam di atas kulit maka menghalang air wuduk dan mandi wajib. Kalau takda gam pun ia tetap haram kerana unsur penipuan. Haram kalau memudaratkan kesihatan bagi kes-kes tertentu. Kalau tak mudaratkan kesihatan pun ia boleh jadi haram kerana ada unsur penipuan. Haram kerana mengubah ciptaan Allah. Haram kerana ada tujuan untuk bercantik-cantik sedangkan dia memang dah ada bulu mata asli ciptaan Allah," tulisnya.

Klik untuk gambar besar

Namun begitu, pemakaian bulu mata palsu boleh menjadi harus dalam situasi tertentu: "TETAPI, ia boleh menjadi harus kalau untuk menutup aib iaitu bagi orang yang tiada bulu mata dan tujuan untuk kelihatan cantik depan suami dan tidak menghalang air, tidak najis dan tak rosakkan kesihatan. Eyelash extension tiada kena mengena dengan plug extension," jelasnya.

Bagaimanapun, pelakon Rozuta Che Wan atau lebih mesra disapa Che Ta itu telah meninggalkan pertanyaan dalam ruangan komen tersebut: "PU Azman kalau orang dah tau yang tu bulu mata palsu? macam mana". Lalu, dibalas Azman ringkas: "Rozita Che Wan ia termasuk pula dalam kategori perhiasan melampau. Tapi pakai dalam rumah tuk suami dapat pahala Kak Bedah.

www.myartis.com / Sumber & foto: Media Hiburan, Instagram PU Azman & Rozita Che Wan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JENAZAH IBU SELAMAT DIKEBUMIKAN - KATA-KATA JOEY BPR SENTUH HATI

"Penghormatan terakhir untuk seorang insan yang jasanya tiada ternilai. Ibu yang melahirkan aku. "Zahrah Omar, generasi ketiga Datuk Bentara Luar Johor. Dia cakap dengan aku, dia penat. Maka rehatlah mak. Rehatlah untuk selamanya. Terlalu banyak keringat dan pengorbanan telah kau berikan. Demi untuk membesarkan aku. Terima kasih atas segalanya.

"Ampunkanlah aku. Halalkan susumu. Sukar bagi aku untuk menerima hakikat ini. Terasa terlalu sugul di benakku. Namun bagi aku, hidup ini hanyalah mimpi. Satu hari aku akan terjaga dan kita akan bersama kembali," demikian tulis penyanyi kumpulan BPR, Joey menerusi Facebook selepas jenazah ibunya iaitu Zahrah Omar selamat dikebumikan di Kuala Pilah, Negeri Sembilan tengah malam tadi.

Kata-kata Joey atau nama sebenarnya Johari Mat Rozekhi, 57, telah menyentuh hati rakan-rakan dan peminatnya. Joey percaya, Allah sudah menyediakan tempat terbaik untuk ibunya di sana.

Terdahulu, Zahrah menghembuskan nafas terakhir di Hospital Tuanku Ampuan Najihah, Kuala Pilah dipercayai akibat kegagalan buah pinggang dan masalah jantung, petang semalam.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAKA AZRAFF UMUM BAKAL TIMANG CAHAYA MATA KEDUA

Hamil anak kedua... demikian halnya dengan penyanyi Kaka Azraff yang mengumumkan bakal menimang cahaya maya kedua dan kandungan kini berada dalam trimester pertama. Kaka atau nama sebenarnya Nor Atiqa Binti Noor Azraff, 32, berkata kehamilan kedua ini lebih baik kerana telah mempunyai pengalaman berbadan dua sebelum ini.

Ujarnya lagi, meskipun sering berasa mual dan muntah hampir setiap jam, dia lebih memilih untuk berfikiran positif agar proses kehamilan berjalan lancar. Katanya lagi, Kaka mendedahkan bahawa dia tidak mengetahui dirinya mempunyai ‘isi’ namun mula perasan ketika suaminya, Adam tiba-tiba sahaja mengidam dan kerap menjamah durian.

"Mungkin juga dahulu saya tiada pengalaman, jadi susah hendak mengawalnya. Kebanyakan masa terbaring saja. Yang menariknya, saya tidak tahu saya hamil, pelik kerana suami asyik mengidam dan kerap membeli durian. Berbeza dengan kehamilan pertama, saya mahu berkongsi kepada semua namun dalam bentuk sederhana," katanya.

Menyentuh soal jantina anak, Kaka memaklumkan bahawa dia dan suami tidak memilih asalkan bayi yang bakal lahir sihat walafiat. Untuk makluman, Kaka mendirikan rumah tangga bersama Adam Azriff pada 14 Disember 2018 dan hasil perkongsian hidup, pasangan ini telah dikurniakan seorang cahaya mata lelaki iaitu Aslan yang dilahirkan pada Oktober 2019.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - PENYANYI RAP WARIS KINI BERGELAR BAPA

Menerusi laman Instagram penyanyi rap, Waris atau nama sebenarnya Muzzammil Akias yang popular dengan lagu 'Rembau Most Wanted' telah memuatnaik gambar anak sulungnya yang selamat dilahirkan pada jam 1.43 pagi semalam dan diberi nama Muddassir.

Difahamkan, isterinya Izzati Amirah Kamaruddin selamat melahirkan anak lelaki mereka secara normal di Tropicana Medical Centre.

"Alhamdulillah.. Muddassir Bin Muzzammil selamat dilahirkan secara normal jam 1.43am tadi..Welcome to the world,son! Terima kasih semua yang doakan anak saya," kata Waris.

Selain itu, peminat juga tidak henti-henti mengucapkan tahniah selain turut mendokan yang terbaik buat keluarga ini.

Untuk makluman, Waris yang sebelum ini mengakui teruja untuk bergelar bapa berkahwin dengan Izzati pada 1 Ogos 2015 di Surau Al- Wehdah, Taman Lestari Permai.

Tahniah diucapkan dan pastinya kehadiran insan baru di dalam keluarga Waris bakal membawa satu pengalaman baru buatnya. Apa pun, semoga keluarga ini akan terus dilimpahkan rezeki dan bahagia hingga ke Jannah.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ANAK FAIZAL AF4

KLIK UNTUK GAMBAR BESAR....(\__/)(='.'=)(")_(")www.myartis.com 2010


TERKENA JANGKITAN BAHAGIAN TEKAK - BIRTHDAY ZAKI YAMANI TAK  JADI SAMBUT

Anak kepada penyanyi Datuk Jamal Abdillah iaitu penyanyi Zaki Yamani telah berdepan detik cemas dimana dia terpaksa dikejarkan ke hospital Avisena Shah Alam disebabkan terkena jangkitan pada bahagian tekak.

Ibu kepada Zaki iaitu Fatimatuzahra Samat ketika dihubungi mStar berkata, ia berpunca daripada demam teruk yang dialaminya sejak empat hari lalu.

"Zaki terkena jangkitan kuman pada bahagian tekak, puncanya baru-baru ni dia demam panas yang sangat teruk. Dia tak boleh bangun, jadi terpaksa dibawa ke hospital dengan menaiki ambulans pada Khamis malam," katanya.

Pada mulanya Zaki disyaki terkena jangkitan C19 atau demam denggi disebabkan terdapat simptom-simptom tersebut pada anaknya itu. Namun, selepas menjalani ujian calitan, Zaki atau nama sebenarnya Ahmad Zaki Yamani disahkan negatif.

Klik untuk gambar besar

"Saya ingat dia kena C19 sebab muntah-muntah, tak lalu nak makan, batuk dan sesak nafas. Sebab tu kena bawa pergi hospital, tapi apabila dah buat swab test Alhamdulillah keputusan negatif. Doktor pun check darah kerana takut terkena denggi, tapi tak ada juga. Rupa-rupanya dia terkena jangkitan kuman pada bahagian tekak dia, saya pun pelik," jelas ibu Zaki lagi.

Tambah Fatimatuzahra, rancangan untuk menyambut ulang tahun kelahiran yang ke-15 Zaki nampaknya tidak menjadi selepas doktor menasihatkan anaknya itu perlu terus ditahan di hospital sehingga keadaannya semakin baik.

"Saya pun tak tahu sampai bila dia perlu ditahan di hospital. Nak plan sambut hari jadi dia hari Ahad ni tak jadi la, nampaknya kat hospital je la. Saya temankan dia dekat sini," ujarnya.

Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZUL YAHYA AJAK SAHABAT TINGGALKAN INDUSTRI, CARI KERJA LEBIH BERKAT

"Saya nak kongsi satu perkara atas pengalaman dalam bidang ini lebih 20 tahun sebagai anak seni... untuk adik-adik, sahabat yang berada dalam industri filem, drama tanah air terutamanya belakang tabir iaitu kru teknikal dan kru produksi.

"Saya nak syorkan kepada sahabat-sahabat, jom kita ubah kehidupan kita. Industri ini tak bawa ke mana-mana, tak ada keberkatan, kita dapat banyak mana pun rasa tak cukup. Industri ini dipimpin sangat-sangat lari dari kehendak Allah SWT.

"Kita tahu banyak kaki ampu, berpuak-puak dan juga banyak pentingkan diri sendiri, banyaknya rasuah, bila mereka ada kuasa salah guna dan penuhkan diri untuk nafsu mereka" demikian ujar pelakon Zul Yahya yang menyeru penggiat seni terutamanya pekerja belakang tabir meninggalkan industri hiburan dan mencari pekerjaan yang lebih diredai oleh Allah SWT.

Menurut Zul atau nama sebenarnya Zulkifli Yahya, 47, sepanjang lebih 20 tahun bergelar anak seni, dia melihat industri filem dan drama dipenuhi dengan dosa dan hanya memikirkan keuntungan pihak-pihak tertentu sahaja.

Klik untuk gambar besar

Pelakon drama 'Salam Terakhir' ini berkongsi pandangannya itu menerusi laman Instagram pada Rabu. Sementara itu, Zul berkata penat lelah dan pengorbanan pekerja belakang tabir seakan tidak dihargai pihak produksi yang hanya memikirkan keuntungan.

"Ini yang kita nampak depan mata pernah berlaku... nasib kru-kru semua kita tahu mereka bekerja susah payah keluar pagi balik pagi, kerja tak ikut tempat, makan merata-rata, pengorbanan dan usaha mereka tapi pihak atasan tak nampak pengorbanan itu.

"Apa yang mereka nampak keuntungan peribadi... ini yang berlaku penerbit, pengarah, stesen televisyen tak ambik berat soal keberkatan, malah yang ditayang tak beri keberkatan apatah lagi yang diusahakan.

"Yang mana sahabat-sahabat bidang production dan teknikal inilah masa ambillah peluang ini. Allah hadirkan ujian Covid-19 ini untuk kita berfikir peluang ini dan ubah cara hidup kita, undur diri," ujarnya.

Melihat nasib segelintir anak seni yang terpinggir di hujung kehidupan mereka, Zul berkata dia turut bersedih mengenangkan pengorbanan yang tidak dihargai itu: "Ramai sahabat-sahabat saya dulu penghujung kehidupan mereka tak ada apa-apa... dah la EPF (simpanan pekerja) tiada, insuran pun kadang hidup kadang tak hidup, kejayaan tak ada... yang ada segelintir sahaja, kejayaan dunia manakala akhirat belum lagi.

"Jom kita undur diri cari rezeki yang lebih berkat, keberkatan Allah ini kita kena cari, biar sikit tapi cukup, banyak sumber rezeki lain, rezeki sangat luas. Jangan taruh diri kita kepada industri, industri kita fail... kita kena ubah, nak industri bagus... kita kena ubah!

"Saya bercakap berdasarkan pengalaman, itu satu sebab saya undur diri. Selagi belum ada corak baik selagi itu keberkatan tak ada... sayang, sedih tapi banyak jalan kita boleh usahakan, tinggalkan industri ini... kita penat saja tak ada siapa hargai!," katanya.

www.myartis.com / Sumber & foto: mStar & Instagram Zul Yahya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MIRA FILZAH & CHE TA MAHU KHATAM AL-QURAN RAMADAN TAHUN INI

Umat Islam seluruh dunia sememangnya sangat menanti bulan Ramadan dan masa inilah kita semua perlu perbayakkan amal ibadat. Bersempena bulan puasa ini, selebiriti Mira Filzah dan Rozita Che Wan atau Che Ta itu berharap azamnya untuk khatam Al-Quran tercapai.

Kata Mira, sebelum ini dia tidak dapat mencapai azam tersebut memandangkan sibuk dengan kerja serta jadual yang ketat sepanjang bulan puasa. Dalam pada itu, berazam untuk bangun lewat malam memburu malam Lailatul Qadar.

"Ya nak khatam al-Quran masa bulan puasa azam setiap tahun Mira tapi tak pernah tercapai lagi. Bila bulan puasa pun kita kerja, shooting, mulalah ke laut azam tu. Harap tahun ini Ramadan lebih rajin, iman lebih kuat," tulisnya menerusi Insta Story.

Menerusi perkongsiannya itu lagi, Mira juga mengajak netizen serta peminatnya untuk cuba memahami setiap lafaz dan makna dalam surah yang dibaca dalam solat.

Klik untuk gambar besar

"Insya-Allah, mungkin bulan Ramadan ini juga kita boleh cuba memahami setiap lafaz dalam solat kita termasuklah maksud dan makna disebalik Al-Fatihah dan surah-surah lainyang kita baca dalam solat. Ya?" katanya.

Bermulanya Ramadan pertama hari ini, Che Ta meluahkan hasrat untuk khatam Al-Quran sepanjang bulan puasa tahun ini. Malah Che Ta juga memberitahu jadualnya padat kali ini dengan amal ibadah di rumah.

Tidak mahu mensia-siakan kedatangan bulan Ramadhan, Che Ta telah merancangan untuk menjemput ustazah ke kediamannya untuk mengaji Al-Quran sepanjang bulan puasa ini, bersama keluarga tersayang.

"Bermula tahun ini saya dan keluarga sudah mempunyai jadual kehadiran ustazah ke rumah sebab kami mahu khatam al-Quran sepanjang bulan puasa ini. Tidak ada majlis secara besar-besaran pun, hanya kami anak beranak sahaja di rumah," ujarnya.

Bercerita pula mengenai anak bongsunya, Aaisyah Dhia Rana yang kini sudah berusia lima tahun, Che Ta kagum dengan perkembangan anaknya yang sudah mampu menghafal surah untuk mengerjakan solat, biarpun masih tidak berpuasa.

"Saya masih belum melatihnya untuk berpuasa, namun bila menyentuh soal puasa dia sudah faham. Melihat dia mampu menghafal surah untuk mengerjakan solat, memang sesuatu membanggakan sebagai seorang ibu," jelasnya.

Murni sungguh hasrat Mira dan Che Ta pada Ramadan kali ini, semoga hasrat itu boleh dijadikan inspirasi buat peminat diluar sana juga dan kami harapkan niat murni Mira Che Ta itu dipermudahkan.

www.myartis.com / Sumber: mStar, Utusan & Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAHUN INI BEGITU BERBEZA BUAT SAYA" - ABAM BOCEY

Mengakui sambutan puasa dan rayanya pada tahun ini amat berbeza berbanding tahun-tahun sebelum ini, pelawak Abam Bocey berkata yang dia bersyukur kerana dikurniakan seorang isteri, Norhidayah yang memahami dalam menguruskan kehidupan sehariannya.

"Puasa dan raya tahun ini begitu berbeza buat saya. Perkara yang paling istimewa ialah apabila juadah berbuka dan bersahur dimasak oleh isteri.

"Selalunya tahun-tahun sebelum ini saya yang menyediakan sendiri walaupun saya ada emak namun saya akan lakukan sendiri kerana tidak mahu menyusahkan dia.

Klik untuk gambar besar

"Kini saya ada isteri yang membantu dan dia sentiasa bertanya juadah yang ingin saya nikmati.

"Jadi sambutan Ramadan dan Syawal saya pada tahun ini amat bermakna serta saya  rasa lengkaplah hidup saya sekarang kerana dikurniakan seorang isteri yang ringan tulang," katanya.

Abam dan Norhidayah berkahwin pada 8 Disember tahun lalu di Masjid Jamek Sultan Hishamuddin, Sabak Bernam, Kuala Selangor.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TAMPIL SEKSI - NETIZEN 'SEKOLAHKAN' AZIRA SHAFINAZ: "PENAT JAGA BADAN, AKHIRNYA KENA BAKAR"

Baru-baru ini, menerusi perkongsian di laman Instagram, penyanyi dan juga pelakon iaitu Azira Shafinaz dilihat rancak bercuti bersama teman-teman di Bangkok, Thailand.

Momen-momen percutian itu telah dimuat naik anggota kumpulan De Fam untuk tatapan peminat di luar sana.

Dalam hantaran foto tersebut, Azira yang mengenakan baju 'dress' berwarna silver paras lutut itu sedang meraikan sambutan hari jadi di sebuah bar yang terkenal di Bangkok, bersama rakan-rakannya.

Bagaimanapun, ruangan komen hantaran foto tersebut dipenuhi kata-kata teguran dan nasihat daripada peminat dan juga warga maya yang prihatin dimana mereka menegur pakaian Azira telah dikatakan agak seksi.

"Penat jaga badan, last-last kena bakar. Kenapa seksi sangat ni?

Meskipun dihujani komen-komen berbaur sindiran, Azira tidak pula membalasnya dan hanya mendiamkan diri.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BEST REUNION EVER" - AZAH AZIZ TERHARU JUMPA ABANG SELEPAS 20 TAHUN & KAKAK (4 TAHUN TERPISAH)

Menerusi muat naik di laman Instagram, pelakon yang popular era 90-an iaitu Azah Aziz telah berkongsi satu foto serta video momen indah dimana dia berpeluang berjumpa insan tersayang apabila pulang ke tanah air, baru-baru ini.

Dalam video tersebut, Azah atau nama penuhnya Noazah Aziz dilihat terharu apabia berpeluang bertemu seterusnya mengisi masa dengan abang kandungnya selepas 20 tahun tidak berjumpa.

Selain abang, bintang berusia 50 tahun itu turut menziarahi kakak kandungnya yang juga sudah empat tahun terpisah.

Klik untuk gambar besar

"Reunion with my sis n my bro, it's so emotional coz I didn't see my brother at least 20 years, and my sis like 4 years and she look more and more like my late mum, and yes off course I cry. Best reunion everr, cam jejak kasih dah ni," tulisnya lagi.

Selain ahli keluarga, Azah turut bertemu rakan artis seperti pengacara Sharifah Shahirah dan juga kawan zaman sekolah.

Untuk makluman, Azah menetap di Montreal, Kanada selepas mendirikan rumah tangga bersama suaminya, Daud Leroy Abdullah. Hasil perkongsian hidup, pasangan ini dikurniakan tiga orang cahaya mata bernama Aaron, Ryan, dan Justin.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


22 FOTO - PRE WEDDING, MALAM BERINAI & BRIDAL SHOWER SHARNAAZ & NABILA

Semua sedia maklum bahawa pelakon Sharnaaz Ahmad Basir Ahmad, 32, bakal disatukan dengan pasangannya, Noor Nabila Mohd Noor, 33, sebagai suami isteri pada hari ini selepas berkenalan hampir dua tahun.

Sebelum majlis pernikahan berlangsung, Sharnaaz dan bakal isterinya yang merupakan kakak kepada aktres Noor Neelofa itu telah merakamkan foto pre-wedding, mengadakan bridal shower serta malam berinai baru-baru ini.

Melihat bahagian komen di akaun Instagram (IG) Sharnaaz dan Nabila, para peminat mereka ini rata-ratanya meluahkan ucapan tahniah dan rasa tidak sabar untuk menyaksikan pasangan sweet ini disatukan.

Klik untuk gambar besar
PRE WEDDING

MALAM BERINAI

BRIDAL SHOWER

Foto: #sharnaazxnabila

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


KALI PERTAMA BERAYA TANPA SUAMI TERCINTA - BCL TETAP TABAH

"When we have each other, we have everything.

"Minal Aidin Wal Faizin.. Mohon Maaf Lahir Batin," kongsi Bunga Citra Lestari yang kelihatan ceria tetapi hatinya masih bersedih dengan kehilangan suami tercinta Ashraf Sinclair.

Sempena Hari Raya, Bunga sempat berkongsi beberapa keping foto dia bersama keluarga dan anak lelakinya, Noah Aiden Sinclair menyambut Aidilfitri.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 PHOTO - PERSANDINGAN ABBY ABADI & FARHAN

Perbezaan umur tidak menjadi halangan bagi Abby Abadi dan suaminya Farhan untuk bersanding secara sederhana selepas bernikah baru-baru ini. Majlis persandingan tersebut dibuat di rumah Abby semata-mata untuk pihak keluarga yang teringin melihat mereka bersanding sebagaimana mempelai lain.

Tahniah dan kami doakan semoga berbahagia hendaknya, Amin.


AZWAN ALI: "APA SAHAJA TINDAKANNYA, SAYA AKAN TERIMA.. ITU HAK DSV & PEGUAMNYA"

"Ini merupakan kenyataan pertama daripada saya selepas Datuk Seri Vida (DSV) menyatakan hasrat untuk meneruskan tuntutan saman. Saya pun tidak mahu mengeruhkan keadaan dan apa yang boleh katakan, semua sedang diusahakan dengan pihak peguam. Saya percaya DSV akan bersikap terbuka dan semoga ada jalan terbaik untuk menemukan kami. Kita jangan berfikiran negatif kerana apa pun yang dibuat akan mendapat keputusan yang negatif.

"Apa sahaja tindakannya, saya akan terima. Itu hak DSV dan peguamnya. Pada bahagian saya pula, saya percaya peguam yang dilantik akan membuat penyelesaian yang terbaik dan harapan saya secara peribadi kepada Vida, Cik B dan semua. Kita berserah kepada Yang Maha Esa," demikianlah tutur pelakon dan pengacara Azwan Ali atau lebih popular dengan gelaran Diva AA.

Meski Azwan Ali sudah pun melakukan permohonan olehnya sewaktu di sidang media sebelum ini atau isu yang terkait, namun Datuk Seri Vida tetap dengan pendirian untuk meneruskan tuntutan saman malu ke atasnya.

Tidak mahu lagi membuka mulut berbicara soal yang telahpun diserahkan kepada peguam, jelas Azwan Ali, dia percaya Vida akan bersikap terbuka dan satu pertemuan antara kedua-duanya boleh dilakukan bagi menyelesaikan konflik.

Klik untuk gambar besar

Malah, pengacara ini turut memohon agar netizen tidak lagi memburukkan keadaan dengan meninggalkan komen berbaur negatif: "Kita tidak perlu mengata kerana ia akan memburukkan lagi keadaan. Sebenarnya saya tidak mengikuti perkembangan terkini kerana terlalu sibuk, cuma kepada penyokong kedua belah pihak, saya mahu tegaskan, ingatlah ini akan menjadi pengarajan agar kita menjadi lebih dewasa. Janganlah dilaga-lagakan," terangnya lagi.

Permohonan maaf yang dilakukan pada sidang media didakwa tidak ikhlas, namun empunya diri juga tidak mahu lagi mengulas apa yang sudah berlaku: "Saya tidak mahu lagi komen dan biarlah ia berlalu begitu. DSV ada hak untuk melihat apa yang berlaku daripada semua sudut.

"Saya hanya mengikut peguam, biarlah mereka melakukan tugas jika tuntutan sudah pun berlaku. Semua orang tahu, saya merupakan seorang peguam dan tidak perlu gundah gulana kerana semua ada prosedur. Saya perlu hormat kerana isu ini sudah menjadi kes mahkamah. Tiada komen daripada saya kerana ia akan menganggu perjalanan kes. Saya hormat, kita tunggu dan lihat.

"Cara saya senang sahaja, saya tidak membaca semua komen yang ditulis kerana ia hanya memburukkan lagi keadaan. Saya tiada masalah dengan semua pihak, saya harap kebaikan akan berlaku," katanya reda dengan apa keputusan yang bakal berlaku kelak.

Terdahulu, Datuk Seri Vida membuat tuntutan saman malu ke atas Azwan Ali susulan penghinaan yang didakwa dilakukan terhadap usahawan kosmetik itu serta Cik B atau Edlynn Zamilleen Muhammad Amin.

Turut disentuh ialah berapa isu lain dan DSV menerusi sidang media turut meminta Azwan agar memohon maaf selain memadam video atau status yang berkaitan dengan konflik di antara mereka. Sementara itu, Vida mendakwa, sidang media permohonan maaf yang dilakukan oleh Azwan pada 11 Februari lalu hanya memburukkan keadaan memandangkan ia didakwa seolah-olah tidak dibuat dengan ikhlas.

www.myartis.com / Sumber: Media Hiburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAFIEY ILLIAS BAKAL BERHIJRAH & MULAKAN HIDUP BARU DI BANGKOK?

Susulan menjual semua aset dimiliki membabitkan rumah, isi rumah dan kereta mewah, usahawan kontroversi Safiey Ilias dikatakan bakal berhijrah dan memulakan kehidupan baharu di Bangkok, Thailand.

Ditanya mengenai spekulasi tersebut, Safiey atau nama sebenarnya Mohd Saifuddin Ilias, 26, berkata, itu antara perancangan yang sudah diatur selain menyifatkan ia pilihan terakhir untuk kehidupan yang lebih baik.

"Macam dikatakan sebelum ini, saya mahu menjual semua aset adalah untuk memulakan sesuatu yang baharu. Saya ingin bermula semula dari bawah. Tidak kisahlah orang nak kata apa sekalipun.

"Soal dikatakan bakal berhijrah ke Bangkok, bagi saya ini adalah pilihan dan dirasakan terbaik. Kita tidak tahu mungkin rezeki saya di sana pula. Lagi pula tidak salah untuk kita mencuba sesuatu yang baharu," katanya.

Dalam masa sama, Safiey juga penyanyi lagu 'Syinta Gila' itu terharu apabila masih mendapat sokongan warganet menerusi komen dan mesej peribadi (DM) di Instagram.

"Terharu sangat. Semoga asbab dahulu Allah bagi peluang sekali lagi untuk saya berniaga dan bangkit semula. Dulu saya tak sedar sangat perkara ini. Tapi bila dalam situasi sekarang, dapat komen macam ini pun rasa tersentuh dan bersyukur sangat.

"Bersyukur dapat bantu orang menjana pendapatan. Terima kasih semua. Segalanya adalah pengalaman. Kita tidak pernah kalah, kita belajar sesuatu," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"STUCK ON A PROBLEM.. JANGAN JADI VICTIM... BUANG ORANG" - SAKINAH

Pelakon Sharifah Sakinah menerusi laman Instagram telah mendedahkan dia dan rakan artis pernah melakukan jualan amal untuk membantu mengutip derma buat pelakon cilik Puteri Balqis. Difahamkan ketika itu mereka menjual barang pengarah Michael Ang hingga terbaring di kaki lima.

Menerusi entri tersebut, Sakinah memuatnaik foto imbaun ketika itu. Dalam masa yang sama Sakinah turut memberi nasihat dan pesanan buat Puteri Balqis tentang kehidupan dan bagaimana menghadapi masalah.

Seronok masa ni jual barang @michaelang38 untuk kutipan derma @rockingbalqis. Sampai terbaring di kaki lima. Happinesses requires struggle. It grows from problem #samasamasusah ujian tu dtg dengan pelbagai cara. If you're stuck on a problem, jangan jadi victim, jangan buang orang and be nice to people... DO SOMETHING, the answers will follow," tulis Sakinah.

Kisah Balqis mula mencuri perhatian ramai selepas mendedahkan mengenai kehidupannya yang susah dan hanya berdua bersama ibunya, Norashikin Mohd Aziz selepas kedua orang tuanya berpisah sejak empat tahun lalu.

Klik untuk gambar besar

www.myartis.com / Sumber & foto: Astro Gempak & Instagram Sharifah Sakinah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"FITNAH KAMI OK JE... HUTANG SAYA BILA NAK BAYAR" - KOMEN NABIL

"Saya datang untuk menyokong penaja namun di mana kedudukan penaja? Di tapak kaki je...," ujar usahawan kosmetik Dato' Seri Vida dalam sebuah video yang dimuatnaik di laman Instagram miliknya.

DSV tampil memberikan pandangan tersendiri dalam isu ini dalam kesibukan pengasas produk D'Herbs, Datuk Seri Aliff Syukri meluahkan perasaan tentang layanan yang diterima ketika berlangsungnya pentas akhir Gegar Vaganza 5 (GV5) malam semalam.

Dalam video terbaru tersebut, Dato' Seri Vida turut meluahkan rasa tidak puas hati dengan keadaan yang berlaku selain memberi bayangan yang beliau turut menerima layanan yang sama ketika menjadi penaja.

Klik untuk gambar besar

Bukan itu sahaja, DSV turut mengkritik pengacara program tersebut iaitu Nabil Ahmad dan Jihan Muse yang didakwa tidak menegurnya langsung ketika beliau menghadiri final GV5.

Tidak berdiam diri, Nabil turut meninggalkan komen di video tersebut mengatakan mereka difitnah dalam isu ini dan turut menuntut hutang bayaran yang khabarnya sudah dua tahun tertunggak.

Pelbagai komen dilontarkan buat DSV, Aliff Syukri dan pihak Astro sendiri yang mana masing masing mempunyai pandangan tersendiri tentang isu ini. Nampaknya ada kemungkinan pihak pihak ini tidak akan bekerjasama dalam masa terdekat, kan?

www.myartis.com / Sumber: Rotikaya & Instagram Datuk Seri Vida

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALISA AISYAH RAIH SEJUTA PENGIKUT IG DIUSIA SETAHUN - HANIS & HAIRUL SAMBUT ANNIVERSARY KE-5

Anak-anak kepada pasangan selebriti popular Hanis Zalikha dan Hairul Azreen iaitu Yusof Iskandar dan Alisa Aisyah antara yang menjadi perhatian ramai dalam ramai-ramai anak selebriti. Ramai yang geram melihat telatah anak kedua pasangan itu yang sememangnya comel dan bijak.

Baru sahaja menyambut ulang tahun pertama pada 24 Mei lalu, semalam akaun Instagram Alisa sudah pun mencecah seramai satu juta pengikut. Menerusi posting terbaru di Instagram, turut dimuat naik wajah comel Alisa beserta kapsyen 'Hi & terima kasih' buat mereka yang mengikuti akaun Instagram kanak-kanak itu.

Diruangan komen, rata-rata netizen mengucapkan tahniah dan memuji kecomelan Alisa. Hasil tinjauan mendapati, Alisa juga turut mempunyai peminat daripada negara seberang. Melihat pada ruangan komen, ramai yang turut teruja kerana baru sahaja berusia setahun tetapi sudah memiliki sejuta pengikut.

Sementara itu, Hanis dan Hairul telah menyambut ulang tahun perkahwinan yang kelima semalam. Lebih manis lagi masing-masing mengabadikan kenangan menerusi posting terbaru di akaun Instagram dengan memuatnaik foto perkahwinan mereka beserta ucapan sweet.

Klik untuk gambar besar

Menerusi posting tersebut Hanis dan Hairul memanjatkan kesyukuran kepada Tuhan atas kebahagiaan yang dikurniakan kepada mereka: "Allah izinkan perkahwinan ini masuk tahun kelima. Allah izinkan kita setiap hari makin jatuh cinta. Semoga terus menerus di dalam lindunganNya ♥," kata Hanis.

"Happy anniversary yang ke-5. Alhamdulilah 5 tahun kita bersama, terima kasih sentiasa sayangkan I, terima kasih terima I seadanya, terima kasih melahirkan anak2, terima kasih jadi partner business I, terima kasih utk segala-galanya dgn izin Allah, maaf kalau ada salah silap I, I tak sempurna tetapi I sentiasa cuba buat yang terbaik utk menjaga keluarga kita, I Love you so much @haniszalikha 5 / 6 / 2015 #insyaAllahThankYou," tulis Hairul pula.

Dalam pada itu menerusi ruangan komen rakan selebriti juga tidak ketinggalan memberikan ucapan kepada pasangan ini. Antaranya Fazura, Fify Azmi, Daiyya Trisha, Yasmin Hani dan Daphnie Iking. Untuk makluman, Hanis dan Hairul berkahwin pada 5 Jun 2015 dan dikurniakan sepasang cahaya mata, Yusuf Iskandar dan Alisa Aisyah.

www.myartis.com / Sumber & foto: Rotikaya, Astro Gempak, Instagram Alisa Aisyah, Hanis Zalikha & Hairul Azreen

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR SIPUT SEDUT - FATIN AFEEFA DINASIHAT REPORT POLIS

"Kena buat laporan polis dahulu, baru polis akan siasat. Tindakan di bawah seksyen apa, itu kena tengok intipati laporan.

"Saya tidak boleh ulas panjang lebar kerana Fatin belum buat laporan," demikian ujar Ketua Polis Kuala Lumpur, Datuk Saiful Azly Kamaruddin pada media.

Semuanya gara-gara Fatin Afeefa semalam mendakwa menerima hantaran gambar lucah daripada individu yang tidak dikenali. Sehubungan itu, dia dinasihatkan agar membuat laporan polis bagi membolehkan tindakan lanjut diambil terhadap individu berkenaan.

Malah dia mendakwa hantaran gambar daripada pelbagai sudut itu telah diterimanya sejak setahun yang lalu.

Meskipun Fatin atau Fatin Nur Afifah Shamsudin, 26, berkata yang dia tidak akan teragak-agak untuk mengambil tindakan undang-undang terhadap individu tersebut, namun hingga kini dia masih belum membuat laporan polis. Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DAH KELUAR GUA TAPI 'PLAY VICTIM' PULAK..." - PUTERI SARAH BAKAL TUNAI UMRAH LAGI

Pengarah dan pelakon Syamsul Yusof yang sebelum ini berdiam diri itu akhirnya tampil buka mulut menerusi muat naik video di laman Instagram miliknya dimana dia berjanji akan menyelesaikan masalah, selain merungkai apa yang berlaku di sebalik kemelut rumah tangganya dengan isteri, pelakon Puteri Sarah Liyana dalam masa terdekat ini.

Dalam pada itu, Puteri Sarah menerusi Insta Story telah berkongsi kapsyen agak sinis yang membawa maksud tersendiri dan mungkin ditujukan kepada seseorang pada foto anak perempuannya, Sumayyah.

"Dah keluar gua tapi play victim (jadi mangsa) pulak. Takpelah, janji settle (selesai). Stay classy they said (Tetap berkelas, kata mereka)," tulisnya berserta emoji bibir.

Sebelum ini, Puteri Sarah dilihat ada memuat naik satu perkongsian mengatakan bahawa tahun 2023, para isteri akan lebih 'lelaki' berbanding lelaki itu sendiri. Pada masa sama, Puteri Sarah turut berharap agar wanita diluar sana yang senasib dengannya akan terus kuat menghadapi segala ujian.

Klik untuk gambar besar

Selain itu, di Instagram Story juga, Sarah meluahkan hasratnya untuk memulakan lembaran 2023 ini dengan mengerjakan umrah di Tanah Suci Makkah sekali lagi.

"Penutup 2022 in Tokyo, Insya Allah, Pembukaan 2023, umrah. Thank you Allah (Terima kasih Allah)," tulisnya ringkas berserta emoji hati dan senyum bahagia.

Meninjau ke perkongsian terbaharu di hantaran Instagram pula, Sarah berkongsi video dia mengenakan telekung labuh berwarna hitam yang cantik dan elegan.

Dengan kapsyen ringkas ditulis, "Hello 2023, A new year!, A new me" berserta emoji senyum bahagia yang mendapat lebih 8,000 tanda suka daripada pengikutnya.

Melihat pada ruangan komen pula, kebanyakan wargamaya yang mengikuti Sarah memuji penampilannya, selain ada juga yang memberikan kata-kata semangat dan inspirasi buatnya sempena tahun baharu.

Puteri Sarah yang masih bercuti bersama dua anaknya, Syaikhul Islam, 5 dan Sumayyah, 3, di Tokyo, Jepun turut berkongsi momen indah percutian mereka yang seronok berjalan-jalan ke Ueno Park, bermain, termasuk membeli barangan permainan.

Terdahulu, Syamsul berkata dia tidak mahu mengaibkan mana-mana pihak termasuk isterinya, Puteri Sarah yang sering berkongsikan kisah rumah tangga kepada umum di media sosial.

  ________ IKLAN ________ JUALAN TERBESAR 1.1 TAHUN BARU 2023.. - - Dapatkan pelbagai barangan dengan potongan diskaun KAW KAW dalam jualan 1.1. Tahun baru 2023 mulai 12 malam ini. Jangan terlepas tawaran gilang gemilang yang hanya muncul setahun sekali.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


49 GAMBAR - SEKITAR PERNIKAHAN LEEZ AF4 & AEPUL DRAMA BAND

Gambar menarik sekitar pernikahan Leez Rosli atau nama sebenarnya Rosliza Rosli, 27, yang merupakan bekas pelajar Akademi Fantasia musim ke-4. Leez telah selamat dinikahkan dengan Noorsyaiful Md Zalaludin (Aepul Drama Band) kelmarin dengan tiga kali lafaz.

Majlis serba sederhana tersebut telah berlangsung di Masjid Salahuddin Al Ayubi, Taman Melati, Kuala Lumpur.

Bapa Leez sendiri iaitu Encik Rosli yang telah menikahkan pasangan ini sambil disaksikan oleh Penolong Pendaftar Nikah Cerai dan Rujuk, Ustaz Muhamad Jalani Ahmad.

Tahniah diucapkan!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISU 'GELANG PINK' - CHAZY NASH TEBUS KESALAHAN, BANTU ORANG MEMERLUKAN MASA COVID-19

"Yang baik jadikan teladan, yang buruk jadikan sempadan ❤. Assalamualaikum semua. Apa habaq? Saya harap semua sihat lah dan sentiasa dijauhkan dari Covid-19. #KITAJAGAKITA ! Ok, saya takmau cakap banyak. Oleh sebab PKPD Kota Setar baru tamat tengah malam semalam, jadi hari ini saya nak turun ke Alor Setar walaupun semalam masih ada 7 kes. Takpa, saya ambil risiko ni.

"Tujuan saya nak ke sana sebenaqnya saya ada satu kempen bersama satu brand ni, depa nak bagi sumbangan makanan kepada rumah anak yatim. Jadi saya nak ambil kesempatan ini, untuk nak bagi sumbangan ikhlas daripada pihak saya sendiri. Dengan apa yang telah terjadi, ramai orang mengecam saya atas perbuatan saya dimana saya post video yang buat ramai marah!

"Saya berharap ampa semua tau lah bahawa saya tak berniat pun. Niat nak hiburkan orang sahaja. Tapi saya tetap nak minta maaf sekali lagi. Saya terima kesalahan saya. Selepas ini kalau saya nak buat content lagi, saya kena lebih berhati-hati. Jadi untuk nak tebus kesalahan saya dan prihatin dengan keadaan sekarang, saya nak bantu orang yang tengah memerlukan time2 Covid-19 ni. Terutamanya anak-anak yatim dan rumah anak yatim tersebut.

Klik untuk gambar besar

"Sebagai 'Influencer', saya kena tunjuk contoh yang baik lah supaya ramai orang ikut saya, tolong menolong orang juga. Saya ni seorang yang merapu, jadi content pun kadang2 ter-merapu juga. Maaf ya? Kali ni benda baik, harap-harap ramai lah yang ikut," demikianlah kata personaliti media sosial, Chazy Nash menerusi satu entri terbaru yang dimuat naik di laman Instagram miliknya.

Terdahulu, tular aksi Instafamous itu yang memakai 'gelang pink' di sebuah restoran hingga mencetuskan panik dalam kalangan netizen. Video tersebut menimbulkan kontroversi dan turut mendapat perhatian daripada Menteri Kanan Pertahanan, Datuk Seri Ismail Sabri Yaakob.

Memetik laporan Astro Awani, Ismail Sabri berkata individu berkenaan membuat kesalahan kerana mempunyai niat untuk menipu orang ramai. Justeru, beliau menyerahkan kepada pihak polis untuk mengambil tindakan selanjutnya terhadap individu yang tidak bertanggungjawab itu.

www.myartis.com / Sumber: Instagram Chazy Nash

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"WAHAI JODOH, MANA KAU NYOROK..." - NAZIM RANCANG KAHWIN TAHUN INI

"Tengah mencari jodoh buat diriku yang kesendirian. Kalau ada kenal sesiapa yang baik, tak banyak karenah, bijak, matang & independent.. PM tepi. Kita plan nak kawen tahun ni. Wahai zaujahku, aku tau kau ada somewhere out there. Bila sampai waktunya Tuhan pertemu dan satukan kita, aku berikrar akan menjagamu dengan baik. Sesungguhnya aku telah belajar dari kekhilafan lalu..

"Banyak yang Tuhan sudah tunjuk padaku dan aku akur dengan takdirku, takdir kita. Aku akan terus setia menantimu di sini. For now, take care sayangku," demikianlah tulis pelkon Nazim Othman menerusi laman Instagram.

Pelakon drama bersiri 'Suri Katriana' ini telah meluahkan perasaan bersama pengikutnya baru-baru ini. Dalam entri yang dimuatnaik, Nazim atau nama sebenarnya Nushrul Alif Othman yang kini berstatus duda memaklumkan bahawa diakini sedang mencari pasangan hidup.

Klik untuk gambar besar

Dalam pada itu, Nazim turut berharap ditemukan dengan pasangan hidup yang tak banyak karenah, bijak, matang dan berdikari. Menerusi entri terkini, Nazim turut meluahkan perasaan sama perihal pasangan hidupnya. Melihat pada bahagian komen, peminat mendoakan agar Nazim dipertemukan jodoh yang baik dan berbahagia selalu.

Terdahulu, Nazim pernah mendirikan rumah tangga bersama Nabilah Ali Dally atau lebih dikenali sebagai Bella Dally pada 10 September 2016. Bagaimanapun, keduanya bercerai pada 2 Mei 2018.

www.myartis.com / Sumber & foto: Media Hiburan & Instagram Nazim Othman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA NAMPAK DIA ADA CIRI-CIRI ITU..." - SHUIB AKUI ANAK-ANAK & IBU SELESA DENGAN WATIE

"Ya, saya keluar dinner dengan wanita bernama Watie. Ketika itu, kami dinner bersama anak-anak saya, Matin dan juga Talita. Sebelum ini, memang saya ada nafikan hubungan bersama Watie sebab malas nak besar-besarkan cerita. Tapi dah ternampak pula reflection di cermin, jadi tak perlulah kot sorok-sorok.

"Kami belum ada apa-apa perancangan. Baru peringkat awal, baru kawan-kawan. Nak tengok juga anak-anak macam mana, family macam mana," kata pelawak Shuib Sepahtu yang mengesahkan dia kini sedang berkawan dan mengenali hati budi seorang usahawan bernama Watie.

Shuib mengakui dia keluar makan dengan Watie di sebuah restoran mewah baru-baru ini selepas tular foto memaparkan pantulan imej seorang wanita.

Klik untuk gambar besar

Dalam masa sama, Shuib akui dia nampak Watie mempunyai ciri-ciri wanita yang sesuai untuk dirinya dan anak-anak, selain memohon untuk mendoakan yang baik-baik.

"Insya-Allah saya nampak dia ada ciri-ciri itu. Nampaknya anak-anak selesa dan paling penting, mak saya selesa dengan dia. Untuk hal akan datang, saya cuma mohon doakan baik-baik. Tak kisah dengan siapa pun saya berkawan, saya mohon doakan terbaik untuk saya dan keluarga," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAN BENGANG KEDAI DISAMAN LAGI: "DATANG SINI BAGITAHU AKU APA KAU TAK PUAS HATI..."

"Puas hati kau wahai pengadu..!? Time aku loading barang kontena time tu la ada orang complain. Time itu jugalah MBSJ terus datang buat kerja. Allahuakbar.. Katanya aduan 'mengganggu lalu lintas'! Kat mana yang aku ganggu lalu lintas? Pagi buta sesak tang mana?

"Orang yang complain tu pun orang sekeliling ni jer. Aku pun tak tau nak cakap apa. Apa masalah kau sebenarnya?. Tak susah kalau kau nak cari aku.. Musim PKP ni aku tak ada show. Aku ada ja kat kedai.

"Datang sini bagitau aku apa yang kau tak puas hati sampai nak kacau tempat aku cari rezeki" ujar penyanyi Lan Solo yang meluahkan rasa kesal dan bengang dengan tindakan pihak yang sering membuat aduan berkaitan kedainya, Pasar Mini Solo Borneo Mart.

Klik untuk gambar besar

Jelas Lan, pengadu terbabit membuat aduan kepada Majlis Bandaraya Subang Jaya (MPSJ) bahawa barang-barangnya telah menghalang laluan sehingga dia dikenakan tindakan saman.

Tambah Lan, aduan sebegini bukan pertama kali dihadapinya dan dia percaya aduan tersebut dibuat oleh mereka yang berada berdekatan dengan kedainya.

Sebelum ini, isteri Lan iaitu Sheila Razlan pernah meluahkan rasa kecewa apabila kedai mereka sering diserbu penguatkuasa biarpun kedai mereka mempunyai lesen sah dan mendapat A dalam soal kebersihan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - WAFA ABDUL KADIR KEMBALI KE RAHMATULLAH

Takziah kami ucapkan kepada keluarga pelakon popular era 1990-an, Wafa Abdul Kadir, 52, yang meninggal dunia di rumahnya di Petaling Jaya, Selangor, awal pagi tadi selepas hampir lima tahun bertarung dengan kanser peritoneal.

Allahyarhamah Wafa dilapor menghembuskan nafas terakhir kira-kira jam 1 pagi tadi dengan meninggalkan suami, Tajul Faizal Tamimuddin, 52, dan beberapa anak.

Personaliti televisyen, Ras Adiba Radzi yang menganggap arwah sebagai 'Kak Long', mengesahkan perkara itu ketika dihubungi BH. Beliau berkata, jenazah arwah akan dibawa ke Masjid At-Taqwa, Taman Tun Dr Ismail, untuk disembahyangkan.

"Jenazah arwah kemudian akan dikebumikan di Tanah Perkuburan Islam Bukit Kiara, di sini, sebelum solat zohor," katanya.

Klik untuk gambar besar

Dalam pada itu, berita pemergian pelakon filem 'Azizah The Legend' itu turut dikongsi sahabatnya, Datuk Tuan Asmawi Tuan Umar, dalam laman Facebook.

Laporan sebelum ini menyebut Wafa disahkan menghidap kanser ovari tahap empat pada April 2015. Berikutan itu, beliau terpaksa membuang keseluruhan organ wanita, iaitu ovari, tiub fallopio, rahim dan omentum (lapisan yang menutup bahagian perut).

Selepas pembedahan itu, Wafa yang merupakan anak bekas Mufti Wilayah Persekutuan, Allahyarham Tan Sri Abdul Kadir Talib itu kembali sihat tetapi pada awal 2016, beliau berdepan pula dengan kanser peritoneal. Allahyarhamah juga dilaporkan sudah menjalani 18 sesi kemoterapi bagi menghapuskan sel kanser.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AMYZA AZNAN KOMEN ISU SAMAN: "SAYA BERSEDIA TERIMA DOKUMEN DARI PEGUAM YANG MEWAKILI ZARINA ANJOULIE"

Nampaknya isu 'perang' saman antara bekas pelakon Zarina Anjoulie Lavocah dengan dua orang pelakon iaitu Emelda Rosmila dan Amyza Aznan masih lagi berlarutan. Sebelum ini Zarina melalui peguamnya telah menghantar dua surat tuntutan berasingan terhadap Emelda dan Amyza yang menuntut permohonan maaf dan pampasan sebanyak RM4 juta, iaitu tuntutan RM3 juta daripada Amyza dan RM1 juta daripada Emelda.

Amyza dikatakan berdiam diri sehingga peguam yang mewakili Zarina, Nurul Hafidzah mengesahkan Amyza gagal memasukkan kehadiran di mahkamah sejak saman difailkan. Terkini, Emelda pula menuntut permohonan maaf daripada Zarina kerana didakwa menerbitkan kenyataan fitnah kepadanya. Emelda menuntut ganti rugi am melebihi RM1 juta termasuk ganti rugi lainnya.

Amyza yang berjaya dihibungi itu buat pertama kalinya bersuara sejak kes saman ini dan berkata yang dia bersedia memberi kenyataan: "Berdasarkan nasihat yang diterima dan informasi yang baru saya ketahui melalui sebaran media pada hari semalam (25 Jun).

Klik untuk gambar besar

"Maka saya bersedia untuk menerima dokumen dari peguam yang mewakili Zarina Anjoulie iaitu Nurul Hafidzah. Saya mohon Nurul Hafidzah hadir ke bangunan Astro di Bukit Jalil pada hari Isnin, 29 Jun 2020, pukul 4:00 petang untuk menyerahkan dokumen tersebut," kata Amyza.

Untuk makluman, isu 'perang' antara Zarina dan beberapa artis lain bermula apabila terdapat pihak yang meminta cadangan daripada kerajaan untuk memberi bantuan kepada penggiat seni.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAJLIS 'REUNION' TEMUKAN - RAS ADIBA BERGELAR ISTERI KALI KE-3 DALAM HIBA

Alhamdulillah... tahniah kami ucapkan kepada bekas personaliti TV3, Ras Adiba Radzi, 51, yang telah sah bergelar isteri kepada ahli perniagaan, Mohamed Azam Ali, 57, jam 2.38 petang tadi, dengan dua kali lafaz. Ia adalah perkahwinan ketiga Ras dan kedua buat Mohamed Azam.

Majlis akad nikah yang berlangsung di Masjid Jamek Al Khadijah, Pantai Dalam, disempurnakan bapa Ras, Mohd Radzi Wahab, dengan disaksikan Imam Masjid terbabit, Yahya Mat Husin.

Pada majlis itu, pengantin lelaki menyerahkan mas kahwin RM300 bersama empat dulang hantaran berbalas lima. Bagaimanapun, wang hantaran dirahsiakan atas permintaan keluarga.

"Sebenarnya, kami sudah lama saling mengenali, iaitu sejak masing-masing bertugas di TV3 yang ketika itu beroperasi di Jalan Liku, Bangsar.

"Bagaimanapun, ketika itu hubungan kami adalah atas paksi profesional. Malah, masing-masing tidak pernah terfikir akan bertemu jodoh, hari ini.

Klik untuk gambar besar

"Disember lalu, kami berjumpa kembali pada majlis pertemuan semula (reunion) bekas kakitangan stesen televisyen berkenaan. Ketika itu, kami lebih banyak berkongsi cerita sesama sendiri," katanya yang sudah lima tahun hidup solo selepas perkahwinan kedua berakhir.

Menurut Ras, sepatutnya pada hari ini mereka akan ditunangkan terlebih dahulu sebelum disatukan sebagai suami isteri. Bagaimanapun, selepas mendapat nasihat keluarga, ia diteruskan dengan majlis pernikahan.

"Kami pula hanya mengadakan majlis kecil-kecilan. Lagipun, ia bukan perkahwinan pertama buat saya dan suami," ujarnya yang menerima kehadiran Ahli Parlimen Lembah Pantai, Ahmad Fahmi Mohamed Fadzil.

Menerusi perkahwinan terdahulu, Ras dikurniakan dua cahaya mata, manakala suaminya pula mempunyai enam anak.

Sementara itu, ketika mengulas berita pemergian teman baiknya, Wafa Abdul Kadir, yang menghembuskan nafas terakhir awal pagi tadi akibat kanser, Ras mengakui cukup ralat.

Ras ketika ditemui berkata, dia sempat meluangkan masa bersama Wafa yang dipanggil Kak Long semalam sebelum dia meninggal dunia akibat kanser peritoneal, jam 1 pagi hari ini.

"Saya ada bersama Kak Long sejak jam dua petang hingga malam semalam. Saya menemaninya dan hari ini saya sepatutnya menghantar jenazahnya ke pusara, namun tidak berkesempatan kerana hari ini juga saya melangsungkan pernikahan.

"Semalam, saya sempat menziarahinya di rumah. Ikutkan, saya teringin memberikan penghormatan terakhir kepadanya, tetapi saya terikat dengan urusan perkahwinan ini. Dia memang antara rakan yang rapat dan saya memanggilnya dengan gelaran Kak Long," ujarnya.

www.myartis.com / Sumber & foto: Berita Harian, Harian Metro & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PACUAN EMPAT RODA LESAP - KENDERAAN AWIE DIREMBAT LAGI

Jika sebelum ini (2011) Kereta model Toyota Estima (berharga kira-kira RM200,000) milik Awie Wings atau nama sebenarnya Ahmad Azhar bin Othman, pernah lesap dicuri, terbaru kenderaan pacuan empat roda model Mitsubishi Pajero miliknya pula hilang dirembat.

Artikel terdahulu:

TOYOTA ESTIMA AWIE WINGS KENA REMBAT

Kenderaan tersebut dilaporkan hilang dilarikan penjenayah ketika ia diletakkan di hadapan Pangsapuri Villa Danau, Danau Kota Setapak, Kuala Lumpur. Bagaimanapun, ia hilang ketika dalam jagaan pembantu peribadi Awie, Mohd Khyrull Anuar Ahmad, 30, bagi urusan kerja.

Klik gambar untuk size besar

"Saya tidak langsung berasa bimbang kerana kenderaan itu diletakkan berhampiran pos kawalan pangsapuri itu. Malah banyak kenderaan penghuni turut diletakkan di kawasan sama," kata Mohd Khyrull.

Tambahnya, ia berlaku sehari selepas dia dan Awie pulang dari mengikuti program minggu berbasikal di Wilayah Persekutuan Labuan.

"Ketika mahu keluar untuk bekerja pagi semalam, saya terkejut apabila mendapati kenderaan pacuan empat roda itu hilang dicuri.

Model kereta Toyota Estima yang hilang sebelum ini

"Saya cuba mencari kenderaan itu di kawasan sekitar pangsapuri, namun gagal. Malah, saya turut menghubungi rakan untuk meminta bantuan mengesan kenderaan itu," ujarnya dipetik sebagai berkata.

"Abang Awie memang baik. Dia tidak pernah berkira dan selalu meminjamkan kenderaannya bagi memudahkan saya menguruskan hal persembahan dan perkara berkaitan kerja seninya," katanya yang terkilan dengan kejadian itu dan sudahpun dilaporkan ke Balai Polis Setapak.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


9 GAMBAR - GELAGAT TERKINI IDRIS EZZWA, ANAK MISHA OMAR

Pasti ramai yang ingin melihat gelagat terkini Muhammad Idris Ezzwa, anak lelaki Misha Omar yang kini sudah berusia setahun lebih.

Melihat gambar yang dikongsikan oleh Misha di laman Instagram, siapa yang tidak geram dengan telatah dan gelagat anak penyanyi ini yang semakin membesar.

Untuk makluman, anak Misha ini dilahirkan secara normal pada 24 Ogos 2016 di Hospital Canselor Tunku Muhriz (HCTM), Cheras.

Klik untuk agmbar besar

www.myartis.com / Sumber: Misha Omar IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISU SITI NURHALIZA 'HAMIL LAGI': "DOAKAN AGAR JADI KENYATAAN" - SUAMI

Jika sekitar bulan Disember 2015, penyanyi nombor 1 negara, Datuk Siti Nurhaliza Tarudin telah mengalamai keguguran ketika usia kandungannya 2 bulan, terkini Siti dikhabarkan telah hamil lagi.

Sekiranya benar, impian Siti bersama suaminya, Datuk Seri Khalid Mohd. Jiwa (Datuk K) untuk menimang cahaya mata bakal menjadi kenyataan.

Bagaimanapun, buat masa ini, suami Siti meminta sebarang penyebaran berita tentang spekulasi kehamilan kali kedua isterinya itu dihentikan.

Menurut Khalid, seandainya ada berita gembira berkenaan kehamilan tersebut, ia pasti akan dikongsikan dengan semua peminat.

"Selama 11 tahun bernikah, kami memang mahukan cahaya mata dan tidak pernah putus berikhtiar. Jadi lebih baik kita sama-sama mendoakan agar impian itu menjadi kenyataan," katanya.

Klik untuk gambar besar

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


ISU TUMBUK  - PENGARAH AZMA AIZAL ADA SEBAB

Akhirnya pengarah yang dimaksudkan, Azma Aizal Yusoof, 33, yang dikatakan telah menumbuk pelakon Ika Nabella, 26, di muka dan beberapa bahagian badan kerana berasa berang dan bertindak di luar kawalan kerana tidak dapat apa yang beliau inginkan daripada Ika telah tampil memberi penjelasan.

Menurut Azma, dia ada sebab bertindak menumbuk pelakon itu di lokasi penggambaran drama 'Dawai Asmara' terbitan Suhan Movies di Hulu Klang pada Isnin lalu.

Beliau yang enggan berkongsi hal berkenaan menyifatkan laporan media yang dikeluarkan mengenai perbuatannya itu sudah ditokok tambah.

"Ada sebab saya berbuat demikian. Saya pun baru sahaja memberi keterangan kepada pihak polis dan siasatan kini sedang dijalankan. Apabila kes selesai, saya akan menceritakan hal sebenar apa yang berlaku.

"Bagaimanapun, cerita yang sudah menjadi viral di laman sosial itu sudah ditokok tambah," ujarnya dipetik sebagai berkata.

Berikutan kejadian tersebut, Ika membuat laporan di Balai Polis Hulu Klang pada malam hari kejadian.

Sementara itu, Azma berkata, dia tidak gentar untuk berdepan dengan isu tersebut kerana percaya Tuhan akan menyebelahinya.

"Saya akan berdepan sahaja isu ini dalam apa-apa situasi pun. Allah sentiasa di sisi.

"Dalam pada itu, saya juga bersyukur kerana diberi ketenangan dalam menangani masalah ini. Biarlah pihak sana 'berkicau'," jelasnya.

Azma Aizal Yusoof sebelum ini pernah mengarahkan beberapa siri drama popular seperti 'Kerana Terpaksa Aku Relakan' dan 'Teman Lelaki Upahan' di slot Akasia , TV3.

Pada April lalu Azma memenangi pengarah terbaik menerusi telefilem arahannya iaitu Menunggu Hujan Teduh pada majlis kemuncak Anugerah Tribute P Ramlee 2014.

Sebelum ini, Azma pernah berkongsi kehidupan hitamnya iaitu terjebak dengan najis dadah dan mendapat pemulihan di pusat Pemulihan Penagihan Narkotik (Puspen).

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISTERI KOMA 10 HARI BUKA MATA - KID SEARCH PERLU RM60,000 UNTUK PEMINDAHAN SUMSUM TULANG

Isteri kepada pemain gitar kumpulan rock 'otai' Search, Kid, 54, iaitu Noraznin Yusof, 55, mula membuka mata, kira-kira seminggu lalu, selepas hampir 10 hari koma. Kid yang meluahkan rasa syukur itu memberitahu, isterinya yang disahkan menghidap kanser darah myeloma tahap empat, masih lemah dan menjalani rawatan di Hospital Conselor Tuanku Muhriz UKM (HCTM), Bandar Tun Razak, Kuala Lumpur.

Kid berkata, Noraznin sepatutnya menjalani rawatan kimoterapi sebanyak enam kali. Kid atau nama sebenar Hamzah Mohd Taib memaklumkan, isterinya mula menjalani rawatan di HCTM sejak Disember lalu. Tambahnya, Noraznin hanya pernah dibenarkan pulang kira-kira dua hari sebelum sebelum kembali semula ke hospital.

"Bagaimanapun, belum habis kitaran kelima, hospital terpaksa menghentikan rawatan itu kerana fizikal isteri yang lemah. Ini ditambah jangkitan paru-paru dan degupan jantung yang turut lemah. Rawatan dijangka disambung selepas fizikal isteri stabil," jelasnya.

Sejak akhir tahun lalu, HCTM bagai menjadi rumah kedua buat mereka sekeluarga. Kid yang menetap di Bangi, berulang-alik ke hospital setiap hari atau selang sehari. Berikutan ketika ini pelaksanaan fasa pertama Pelan Pemulihan Negara (PPN), HCTM mengenakan syarat ketat ke atas pelawat. Justeru, Kid bergilir-gilir dengan dua anaknya, Deanda dan Aaqil Naquidean untuk menjenguk isteri.

"Sudah hampir tujuh bulan saya berulang-alik ke hospital. Kadang-kala saya bergilir dengan anak-anak kerana tidak dibenarkan untuk menjenguk isteri serentak. Saya akan berulang-alik ke hospital mengikut keperluan. Ada masanya setiap hari, ada masanya, selang sehari baru saya pergi. Lagipun dengan penularan COVID-19, peraturan hospital sangat ketat. Jadi, saya tidak boleh kerap berada di sana," jelasnya.

Berkongsi bagaimana penyakit isteri dikesan, Kid berkata, November lalu, salah seorang kakak iparnya disahkan menghidap barah payu dara. Kakak iparnya yang menetap di Ipoh, Perak, dihantar ke sebuah hospital di Kota Bharu, Kelantan untuk menjalani pembedahan.

Namun, belum sempat melakukannya, beliau ditakdirkan meninggal dunia. Kid berkata, isterinya membuat ujian darah, tidak beberapa lama selepas pulang dari Kelantan.

"Isteri bersama tiga lagi adik-beradik perempuannya sempat ke Kota Bharu untuk menziarah kakak mereka. Selepas kakak ipar meninggal, adik-beradik isteri berbincang untuk menjalani pemeriksaan. Mereka risau berikutan ada ahli keluarga menghidap barah.

"Bagaimanapun, keputusan ujian darah isteri keluar sedikit lewat, membuatkan saya mula berasa tidak sedap hati. Selepas keputusan ujian darah diterima, klinik memberi surat rujukan ke Bahagian Kecemasan HCTM. Hasil ujian yang dilakukan hospital, isteri dikesan menghidap kanser darah tahap empat.

"Saya sangat terkejut dan sedih dengan keputusan ujian kesihatan isteri. Selama ini, isteri tidak pernah menunjukkan tanda-tanda sakit. Setakat demam dan sembuh. Selain itu, isteri sering mengalami ulser di mulut," ujarnya.

Selain berdepan ujian penyakit barah dan prosedur kemoterapi, tambah Kid, isterinya perlu menjalani pemindahan sum sum tulang yang dianggarkan membabitkan kos hampir RM60,000. Namun, Kid berkata, beliau sudah menghantar surat permohonan bagi mendapatkan tajaan hospital bagi menjalani pembedahan itu.

Kid mengaku pada mulanya bimbang apabila mendapat tahu kos besar yang perlu ditanggung. Namun, Kid lega apabila pengurusan hospital memaklumkan HCTM menyediakan Tabung Kebajikan Pesakit.

"Setakat ini, saya tidak pasti sama ada permohonan diluluskan atau tidak. Saya lega apabila diberitahu ada bantuan yang disediakan hospital jika tidak mampu menampung kos yang tinggi untuk rawatan," katanya.

Kid juga akan membuat permohonan pembiayaan daripada Pertubuhan Keselamatan Sosial (PERKESO) berikutan isterinya pernah bekerja.

"Permohonan PERKESO akan dibuat selepas isteri selesai menjalani rawatan. Saya akan membuat permohonan itu serentak. Setakat ini, saya belum tahu lagi kos keseluruhan rawatan termasuk wad sejak sejak Disember lalu.

"Saya bersyukur masih ada sedikit simpanan dan berniaga kecil-kecilan dalam media sosial. Ada juga pendapatan diperoleh hasil kerjasama dengan Home Of Champions (HOC).

"Kami menjual pakaian dan aksesori atas nama Search selain wang royalti. Dari situlah saya membayar deposit rawatan hospital isteri setiap bulan antara RM500 hingga RM2,000," katanya.

Mendapat jolokon 'King Of Tremolo' Kid memulakan karier muzik dengan menganggotai kumpulan Gersang pada 1988. Menyertai band Search akhir 1988 ketika proses rakaman album Fenomena. Kid adalah adik kepada Nordin atau Din yang terlebih dahulu menganggotai Search.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEBAB NILA SETITIK, ROSAK SUSU SEBELANGA" - TWEET NEELOFA BUAT SHARNAAZ?

Semua mengetahui mengenai tweet Sharnaaz Ahmad yang dipercayai menyindir Fattah Amin berkaitan buku terbitannya. Tweet tersebut telah mendapat pelbagai respon daripada netizen.

Secara tidak langsung, nama keluarga Neelofa juga turut terpalit di dalam isu berkenaan apabila ada sesetengah netizen memberikan komen tentang sikap bakal menantu di dalam keluarga Neelofa.

Klik untuk gambar besar

Terbaru, Neelofa turut memuatnaik satu status di Twitter dimana beliau menyatakan adalah lebih baik untuk seseorang itu berfikir sebelum menulis dan meluahkan pendapat.

Rata-rata peminat yang membaca tulisan Neelofa itu mempercayai ia mungkin ditujukan buat bakal abang iparnya, Sharnaaz.

Adakah benar apa yang ditulis oleh Neelofa ditujukan buat Sharnaaz? Emm, makin hangat nampaknya isu ini.

Foto: Twitter Neelofa

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


YURAN ANAK ALIFF SYUKRI RM34,359 - NETIZEN TERKEJUT

Menerusi laman Instagram, usahawan kosmetik Datuk Seri Aliff Syukri telah memuatnaik cek sebanyak RM34,359 dan mengakui bukan mudah membesarkan anak-anak pada zaman sekarang apabila kos untuk yuran sekolah anaknya semakin meningkat.

"Bukan senang nak besarkan anak zaman skrg kos makin tinggi.. belum masuk class mengaji, baking, renang... ekonomi kenapa lah sloww skit di malaysia..

"Abah kena kerja kuat lagi nak bayar yuran anak sekolah utk 4bulan.. Abah harap anak2 Abah hargailah penat Abah dan Mama cari duit 😭😭," tulisnya.

Bagaimanapun perkongsian itu telah membuat ramai netizen terkejut serta mempertikaian jumlah yuran sekolah yang dibayarnya.

Klik untuk gambar besar

Malah rata-rata netizen berpendapat jumlah yang dibayar itu terlalu banyak sehingga ada yang menyamakan dengan jumlah setahun gaji mereka.

"Perh, macam gaji saya setahun. / "Gila.. sekolah apa yuran smpai 34k 4 bulan.. Universiti atau sekolah? Atau sekolah International. Bapak ahh? Macam melabur atas kapal persiaran 34k / Pendapatan saya setahun pun tak smpai 30k..hehe hargailah jasa mak ayah," antara komen netizen.

Selain itu, ada juga yang telah menjadikan Aliff sebagai inspirasi untuk berjaya dan menjadi kaya.

www.myartis.com / Sumber: Instagram Aliff Syukri

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NORMAN: "EDRY UMPAMA 'GAM'... BILA DIA BERHIJRAH KE UK, BERLAKU SEDIKIT KESUKARAN"

"Edry umpama 'gam' untuk melekatkan artis di bawah naungan kami dengan pengurusan. Jadi, bila dia berhijrah ke United Kingdom, saya akui berlaku sedikit kesukaran untuk kami menyusun atur strategi pemasaran dan pengurusan artis.

"Setahun pertama, berlaku beberapa kekeliruan. Pada awalnya, kami fikir tidak akan menjadi masalah memandangkan banyak kerja boleh diuruskan secara 'online'. Namun, tak sama," ujar Datuk Norman Abdul Halim yang juga Presiden dan Ketua Pegawai Eksekutif KRU Entertainment.

Bagi peminat setia kumpulan KRU yang dianggotai tiga beradik iaitu Norman, Yusry dan Edry, tentunya tidak akan pernah lekang di fikiran akan karya popular mereka.

Namun, selepas membuat keputusan membubarkan kumpulan trio itu dua tahun lalu, peminat mereka perlu menerima hakikat bahawa KRU tidak mungkin bersatu semula.

Klik untuk gambar besar

Penghijrahan Edry ke United Kingdom juga menjadi kehilangan besar buat KRU Entertainment memandangkan industri muzik tanah air juga melihat kepesatan karya ciptaan Edry yang mengisi carta muzik.

Norman berkata, kehilangan itu sangat dirasakan terutama dari segi pengurusan artis yang bernaung di bawah syarikat mereka. Tambah Norman, KRU Entertainment terpaksa menyusun semula proses pemilihan artis baharu dan penghasilan karya muzik mereka.

"Sebelum ini, Edry adalah orang yang bertanggungjawab mencungkil bakat baharu dan menggilap mereka menjadi bintang. Dia juga menjadi antara komposer tersohor tanah air.

"Namun, kini kami perlu susun semuanya dengan cara kerja baharu untuk disesuaikan dengan situasi. Kami juga mula menerima dan bekerjasama dengan komposer luar antaranya Omar K dan beberapa komposer lain untuk menghasilkan karya," katanya.

Katanya, KRU bukan lagi syarikat peribadi tiga beradik. Bagaimanapun, KRU akan terus menghasilkan karya baharu untuk mengisi kehendak pendengar muzik tanah air.

"Jenama KRU masih ada, cuma bukan lagi syarikat peribadi tiga beradik. Kami kena terima hakikat ini dan bergerak ke depan. Bukan saja dalam bidang muzik, tetapi juga penerbitan filem dan program TV," katanya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ALIFF SYUKRI TERKILAN TAK TERCALON DALAM AME 2020

"Semua orang kenal keluarga saya dan masih relevan dalam industri tetapi saya tak boleh puaskan hati semua orang. Sudah tentu saya terasa dan sedih, orang lain (yang tercalon) itu terkenal ke? Tetapi saya akui, saya tak boleh memaksa mana-mana pihak sebab siapalah saya?

"Saya rasa kurang adil tapi apakan daya takkan saya nak meraih simpati pula," ujar usahawan kosmetik, Datuk Seri Aliff Syukri yang mengakui terkilan apabila namanya tidak tercalon dalam sebarang kategori Anugerah MeleTOP 2020 (AME2020).

Kata Aliff, dia akui keliru dan tidak mengetahui sebab namanya tiada dalam pencalonan anugerah itu tahun ini. Aliff yang juga bergelar penyanyi dan pelakon itu memberitahu dia tidak berdepan masalah dengan mana-mana pihak.

Klik untuk gambar besar

"Saya tiada masalah dengan mana-mana pihak apatah lagi ancaman kepada sesiapa kalau masuk bertanding sekali pun. Kalau tercalon saya gembira, itu saja. Saya pun sebenarnya tak rasa saya popular dan tak berharap orang tengok saya, apapun tak boleh paksa orang suka saya," ujarnya yang masih terbuka untuk bertanding dalam mana-mana anugerah akan datang.

Tahun lalu, anak keempatnya, Yusoff Al Khardawi pernah memenangi anugerah Si Cilik Meletop. Dalam perkembangan lain, Aliff baru-baru ini telah melancarkan cawangan kedua kedai D'Herbs di AEON Bukit Tinggi Klang dan menyasarkan untuk membuka sekurang-kurangnya lima cawangan D'Herbs seluruh negara menjelang akhir tahun ini.

www.myartis.com / Sumber & foto: Astro Gempak & Instagram Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ELYANA SENYUM TAPI...." - ARDELL MOHON HORMATI PESAKIT KANSER

Menerusi laman Instagram, pelakon Ardell Aryana memberitahu yang dia berasa kecewa melihat komen-komen yang diberikan netizen tanpa memikirkan perasaan pesakit kanser dan dalam masa sama turut meminta netizen tidak memberi teguran yang boleh melukakan hati penyanyi Elyana.

"Assalamualaikum... 1st of all saya nak mintak maaf jika ada apa yang saya katakan ini menyinggung hati semua followers saya mahu pun yang lihat post ini bukan dari followers saya. Ok, lets talk about 'Human senses' dalam diri kita.

"Saya nak bercakap tentang isu netizen rata-rata yang tidak menjaga hati orang lain waktu post komen dekat feed orang. Saya tak pernah jumpa personally dengan insan bernama puan 'Elyana' tapi saya kenal dia dan semua mengenalinya.

"Saya sangat kagum dengan beliau, seorang insan yang cekal sama juga dengan semua insan yang sedang berlawan dengan penyakit masing-masing di luar sana. Saya cakap straight to the point je, kita boleh nak menegur sesama kita, tapi jangan sampai menguris hati orang.

Klik untuk gambar besar

"Islam itu indah, rata-rata yang komen dengan kata-kata yang tidak menyenang kan, maaf kata 'lebih kepada ikut hati, bukan otak'. Kita menegur jaga la sensitiviti orang lain, tegur la dengan niat tidak menjatuhkan atau mengaib kan orang lain dekat komen secara open.

"Kita tak tahu keadaan orang yang sebenar, apa yang kita nampak dengan mata kasar di laman sosial tidak melambangkan keperibadian seseorang. Jangan dengan cara kita tu buat orang makin jauh untuk berubah, ada cara kita ni nak sebar rasa kasih sayang dari nasihat kita untuk orang dekat dan mudah terima nasihat kita.

"Kita nampak kak 'Elyana senyum' tapi kita tak nampak dia menangis. Susah payah dia selalu senyum dihadapan semua untuk sebarkan positive dia pada semua kita support la, bukan cari point yang silap je," tulisnya.

Pelakon 'Asam Pedas Untuk Dia' itu juga turut meminta netizen supaya lebih peka dan menghormati pesakit kanser.

"For those netizen who is heartless. please respect cancer patients. Cancer is not something that you can play around. Dont talk about it as you guys dont know how does it feels to be a cancer patient. We must always give positive vibes and support and also give positive energy, not giving criticism. Who are we to judge?

"I just cant take it and I don't understand why certain peoples issues such words to cancer patients. An ordinary person must have self-awareness and must have something good inside. We have mercy. Please change yourself and please dont keep doing this. please I beg you. May Allah bless all of us. Call out her name ERNEELYA ELYANA in ur doa,"coretnya.

Terdahulu, kecoh di media sosial apabila ada pihak yang memberi teguran pedas pada Elyana dan sering mengingatkannya tentang kematian serta bertudung.

Elyana merupakan pesakit kanser limfoma tahap empat dan memaklumkan barah limfoma itu sudah dikesan di sekitar saraf tunjangnya dan berisiko untuk lumpuh jika rawatan tersebut tidak dilakukan menerus IG story miliknya baru-baru ini.

www.myartis.com / Sumber: Astro Gempak & Instagram Ardell Aryana

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


YANA SAMSUDIN SELAMAT BERSALIN ANAK KEDUA, PEREMPUAN

Tahniah kami ucapkan kepada pelakon Yana Samsudin dan suaminya, pelakon dan penerbit Fadzil Zahari atas kelahiran anak kedua mereka yang merupakan bayi perempuan, pada pagi, Sabtu lalu. Berita gembira tersebut dikongsikan oleh pasangan ini menerusi laman Instagram milik masing-masing.

Menurut Fadzil atau nama sebenarnya Fadzil Bahri Zahari, 37, anak keduanya itu dilahirkan di Pusat Perubatan Batu Pahat, Johor. Adik kepada pelakon Datuk Farid Kamil ini memberitahu anak dan isterinya kini dalam keadaan baik.

"Alhamdulillah... syukur. Sebenarnya saya tak kisah sama ada anak kedua kami ini perempuan atau lelaki. Apa yang penting ibu dan bayi dalam keadaan sihat. Terima kasih semua yang sudi mendoakan. Hanya Allah yang akan balas jasa anda semua," kata Fadzil ketika dihubungi.

Klik untuk gambar besar

Fadzil turut berkongsi foto mereka sekeluarga berada di hospital menerusi laman Instagram miliknya pada Rabu. Ruang komen di perkongsian tersebut dipenuhi dengan ucapan tahniah daripada netizen dan rakan-rakan selebriti.

Dalam pada itu, Yana menerusi Instagram meluahkan rasa syukur dan berterima kasih kepada orang ramai yang mendoakan proses itu dipermudahkan.

Pelakon filem 'Adnan Sempit' ini juga berkata, dia berehat selama dua bulan daripada permainan streaming bagi menjalani proses berpantang.

"Alhamdulillah dah selamat lahirkan baby gaming. It's a girl... Terima kasih semua yang sudi doakan Yana dan baby selamat dilahirkan.

"Semuanya telah dipermudahkan. Yana akan bercuti lebih kurang dua bulan dari game streaming dan #EnKetuaRumah @fadzilzahari akan teruskan stream. Sokonglah dia, dia pun kelakar juga sebenarnya," ujarnya.

Untuk makluman, Yana dan Fadzil mendirikan rumah tangga pada 13 Februari 2015 dan mereka sebelum ini telah dikurniakan anak lelaki bernama Aisy Mateen yang kini berusia empat tahun.

www.myartis.com / Sumber & foto: mStar,  Instagram Yana Samsudin & Fadzil Zahari

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU LARANG NYANYI, SEBUT NAMA: "DIA MALU MENGAKU SALEEM BAPANYA" - ISTERI

"Saya tidak kisah apa orang luar nak cakap kerana mereka tidak tahu apa yang berlaku. Syafiq kena ingat dia pernah menuduh bapanya dengan perkara-perkara yang tidak baik satu masa dahulu dan dia sendiri malu nak mengaku Saleem sebagai bapanya.

"Perkara ini menyebabkan Saleem marah kepadanya. Bila sudah masuk dalam industri dia pula ambil kesempatan dan jalan singkat ini," ujar isteri kepada penyanyi Saleem, Julia Bachok.

Julia berkata demikian ketika diminta mengulas kritikan orang ramai terhadap tindakan Saleem yang tidak membenarkan anaknya Syafiq menggunakan nama dan menyanyikan lagu dia.

Isteri Saleen menjelaskan terdapat perselisihan faham antara penyanyi lagu 'Suci Dalam Debu itu' dengan anaknya Syafiq Farhain sejak beberapa tahun lalu yang belum diselesaikan secara baik.

Kata Julia, sebagai anak, Syafiq sepatutnya datang meminta maaf kepada suaminya itu atas apa yang pernah dilakukannya dahulu sehingga membuatkan Saleem terguris hati.

Klik untuk gambar besar

Selain itu, Julia berkata, dia juga tidak mahu ada pihak lain yang mengambil jalan singkat dan mengaut keuntungan dengan cara mudah.

Tambahnya, tindakannya menghantar surat amaran kepada pihak syarikat rakaman MVM Productions pada Rabu lalu adalah memberi kesedaran kepada mereka.

"Bukan Saleem yang bawa Syafiq tapi saya yang ingin membantu dia menjadi penyanyi. Sebagai seorang wanita saya ada sifat keibuan yang ingin membantu.

"Tapi saya kesal apabila pihak itu telah menggunakan nama Saleem pula dari segi mempromosikan produk mereka," jelasnya.

Julia menambah, kehadiran Syafiq yang menyanyi dan meniru cara nyanyian Saleem sedikit sebanyak menjejaskan pendapatan Saleem yang masih aktif.

"Jika mereka langgar syarat, saya tidak teragak-agak untuk saman. Apa yang mereka lakukan menjejaskan periuk nasi kami.

"Orang memanggil Syafiq untuk menyanyi seperti Saleem dengan bayaran yang murah," ujarnya.

Syafiq Farhain baru sahaja muncul dengan single pertamanya berjudul' Sayang Maafkan Aku'  yang sehingga kini mendapat lebih 2 juta kali tontonan di YouTube sejak ia dimuat aik pada 29 Jun lalu.

Syafiq atau nama penuhnya Nursyafiq Farhain AM Salim, 23, merupakan anggota Jabatan Bomba dan Penyelamat yang kini bertugas di Putrajaya.

Terdahulu, isu menggunakan nama Saleem akhirnya selesai apabila syarikat rakaman MVM Production sudah pun bertemu dengan penyanyi itu pada Rabu lalu sebelum rakaman Melodi disiarkan kelmarin (Ahad).

Pengarah Urusannya, Rumhadi Rumlan berkata, dalam perbincangan itu pihaknya dan Syafiq telah sudah bersetuju dan faham dengan syarat yang diletakkan oleh penyanyi lagu 'Bukan Ku Tak Sudi itu'.

Rumhadi berkata, pihaknya juga memastikan Syafiq tidak menyebut dan mengaitkan hubungan anak beranak dan nama penyanyi itu di mana-mana temuramah bersama media.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


FIZZ FAIRUZ SEDIA BERI BANTUAN TANPA PILIH BULU

"Pagi semalam isteri saya beritahu Sherie perlukan pertolongan. Saya ini jenis tak boleh tengok orang susah. Tak kira artis atau sesiapa saja. Saya ada DM dan komen di IG Sherie tapi waktu itu tak ada respons. Jadi, saya hubungi rakan selebriti lain untuk dapatkan nombor dia.

"Dapat saja nombor, saya cuba hubungi Sherie sejak pagi... tengah hari baru dia jawab. Selesai bercakap dengan dia, saya hubungi pula Megaklinik Zahran. Rupa-rupanya pihak mereka pun cuba hubungi Sherie dan Alhamdulillah... semuanya dipermudahkan.

"Saya tolong apa yang saya mampu... siapa saja, apa yang boleh saya tolong. Dalam keadaan sekarang ini, ramai struggle untuk hidup. Nak pergi perubatan swasta, kena berbayar. Tapi ada cara lain yang kita boleh bantu. Saya pun tak minta balasan apa-apa.

"Dah jadi tanggungjawab... Allah berikan kita peluang untuk tolong. Jadi, sesiapa yang memerlukan pertolongan melibatkan masalah Covid-19 atau vaksin, boleh DM saya," ujar pelakon Fizz Fairuz ketika dihubungi pada Isnin.

Fizz sebelum ini tampil memberikan pertolongan segera dengan mendapatkan bantuan daripada sebuah klinik swasta untuk Sherie Merlis selepas berasa simpati dengan nasib rakan artisnya itu yang terperangkap dalam sebuah rumah bersama adiknya yang positif Covid-19.

Klik untuk gambar besar

Dalam pada itu, pelakon filem 'Munafik 2' ini memberitahu dia hanya membantu selagi yang mampu tidak tanpa mengira sesiapa.Dalam pada itu, pelakon filem 'Munafik 2' ini memberitahu dia hanya membantu selagi yang mampu tidak tanpa mengira sesiapa.

Cerita Fizz, dia tidak sanggup membiarkan Sherie terus dibelenggu masalah itu selepas diberitahu isterinya iaitu Datin Almy Nadia. Selepas berjaya menghubungi Sherie, pemilik nama Fairuz Zainal Abidin itu terus meminta pertolongan Megaklinik Zahran untuk menguruskan keluarga atres tersebut.

Terdahulu menerusi Instagram Live (IG Live) Sherie pada Isnin mengucapkan ribuan terima kasih kepada Fizz yang membantunya dalam menyelesaikan masalah. Dalam satu kenyataan, Sherie meluahkan rasa bimbang selepas adiknya yang positif virus itu diminta menjalani kuarantin di rumah yang didiami 11 orang termasuk dia sendiri.

Akhirnya rayuan dan luahan Sherie mendapat perhatian apabila adiknya yang disahkan positif Covid-19 ditawarkan untuk menjalani kuarantin di sebuah hotel di Kuala Lumpur.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKECAM SURUH CHECK RUMAH TUN M - JOHAN AS'ARI MOHON MAAF

Tindakan Pelakon Johan As'ari memuatnaik kata-kata agak 'pedas' serta berbaur sindiran terhadap Perdana Menteri Malaysia, Tun Dr Mahathir Mohamad di laman Twitter itu telah mengundang kemarahan netizen.

Tulisnya: "Cuba check rumah Tun, mesti banyak jugak duit" - Diikuti dengan emoji duit.

Ekoran itu, ada kalangan pengikut-pengikutnya yang meluahkan rasa kurang senang dengan tindakan pelakon tersebut.

Ramai yang menganggap Johan sengaja ingin mencari publisiti murahan kerana sudah tidak laku ataupun sendu.

Klik untuk gambar besar

Ada juga yang sudah hilang rasa hormat terhadap aktor tersebut yang sebelum ini dijadikan sebagai contoh kerana imej alimnya dan rajin membaca Al –Quran.

Bagaimanapun, Johan menafikan dakwaan beliau tidak menghormati Tun M sebaliknya berkata hanya merasa kasihan terhadap Datuk Seri Najib Tun Razak.

Johan telah memohon maaf kepada mana-mana pihak yang terasa hati dengan status Twitternya itu.

"Johan kasihan dengan DSN dan sekeluarganya.  Maaflah andai Johan mengguris hati ramai pihak," katanya ringkas.

"Ya, Johan amat mengagumi Tun M, beliau seorang yang begitu pintar. Semua PM ada kelebihan yang tersendiri.

Pasti ada hikmah di dalam apa jua situasi. Johan sentiasa mendoakan yang terbaik buat Malaysia tercinta," tuturnya.

www.myartis.com / Sumber: Sinar Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


GAMBAR - BILA FASHA SANDHA MASAK UNTUK JEJAI

"Makan bersama suami. Home cooked meals are the best," begitulah kata Fasha Sandha mengenai masakannya untuk suami tersayang.

Tambah-tambah apabila masakan tersebut khas untuk Jejai setelah mereka berpindah ke rumah baru yang pemandangannya cukup indah memperlihatkan KLCC.

Klik untuk imej besar...

Bak kata orang, air tangan isteri pasti menambat selera suami. Bukan setakat kari, malah papadom, ikan goreng dan kicappun ada. Meskipun ringkas, namun selera dan kebahagiaan bukan diukur daripada makanan mewah... chewahh! Jom tengok.

Pemandangan rumah Fasha & Jejai dan memperlihatkan KLCC...


FYNA JEBAT DIDAKWA KENA SERANG DENGAN MADUNYA DI KEDAI MAMAK - POLIS SAHKAN BERLAKU 'PERANG MULUT': "MARAH KERANA KAHWIN TANPA PENGETAHUANNYA"

Pada awal pagi Isnin, penyanyi Fyna Jebat telah didakwa terlibat dengan pergaduhan bersama madunya iaitu isteri pertama bekas pemain bola sepak terkenal negara era 80 hingga 90-an, Datuk Zainal Abidin Hassan.

Insiden itu dipercayai berlaku selepas Fyna dikatakan singgah di sebuah restoran mamak di Seksyen 9, Shah Alam selepas selesai mengadakan persembahan Famili Duo siaran TV3.

Menerusi laporan mStar, sumber berkata, kekecohan berlaku apabila isteri pertama Zainal iaitu Datin Zalina Zaini dipercayai mengeluarkan kata-kata kesat kepada Fyna yang berada di restoran tersebut.

"Semalam tengah melepak, tiba-tiba isteri kedua itu kena serang dengan isteri pertama. Apa yang saya dengar, dia menggelar Fyna dengan kata-kata kesat sebelum kedua-duanya berperang mulut," jelas sumber itu.

Manakala menerusi kenyataan kepada wartawan Majoriti pula, Ketua Polis Daerah Shah Alam, Asisten Komisioner, Mohd Iqbal Ibrahim mengesahkan berlaku pergaduhan kecil melibatkan dua isteri kepada bekas bintang bola sepak terkenal berkenaan.

Klik untuk gambar besar

Menurut Iqbal, kedua-dua pihak telah membuat laporan polis dan kes disiasat mengikut Seksyen 160 Kanun Keseksaan (gaduh gempar) dan Seksyen 14 Akta Kesalahan Kecil (AKK) (Kelakuan tidak senonoh tempat awam).

"Pengadu kemudian membuat laporan polis pada pukul 2.18 pagi Isnin sejurus selepas kejadian pergaduhan," tuturnya.

Dalam pada itu, Iqbal juga memberitahu isteri pertama Zainal dikatakan menarik rambut madunya hingga membawa kepada pergaduhan dan pertengkaran di luar premis berkenaan.

Hasil siasatan mendapati, suspek (isteri pertama) marah kepada penyanyi berkenaan kerana telah berkahwin dengan suaminya tanpa pengetahuannya.

"Hasil siasatan awal mendapati punca pergaduhan tersebut disebabkan suspek berasa tersindir dengan kenyataan pengadu dalam program Famili Duo. Dia juga marah kepada pengadu kerana telah berkahwin dengan suaminya tanpa pengetahuannya," ujar beliau.

Bagaimanapun, usaha wartawan untuk menghubungi Zainal dan Fyna tidak berjaya apabila panggilan telefon dan mesej tidak dijawab.

Sebelum ini, nama Fyna atau nama sebenar Nur Syafinaz Jebat, 29, hangat diperkatakan selepas membuat pengakuan sudah bergelar isteri kepada bekas jurulatih bola sepak Pahang FC yang juga merupakan bekas pemain bola sepak kebangsaan.

Enggan mengulas lanjut tentang perkahwinan tersebut, adik kepada penyanyi dan pelakon Ayda Jebat itu bagaimanapun memohon orang ramai mendoakan kebahagiaan mereka.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT DILAHIRKAN - 'TIHANI IZZ NINA', BABY GIRL WARIS

Pada 2 Ogos lalu, isteri kepada penyanyi rap Waris, Izzati Amirah Kamaruddin telah selamat melahirkan cahaya mata kedua mereka iaitu seorang perempuan secara normal.

Berita gembira ini dikongsikan menerusi sebuah entri terbaru di laman Instagram penyanyi lagu 'Bertingkek' itu.

"Tihani Izz Nina Muzzammil selamat dilahirkan secara normal di Hospital Salam Senawang dengan berat 3.3 kilogram pada 2 Ogos yang lepas.

Klik untuk gambar besar

"Terima kasih kepada pihak hospital Salam dan Dr Alinawati atas layanan terbaik dan doa-doa kalian memudahkan isteri saya bersalin," tulis Waris.

Sebelum ini, Waris atau nama sebenarnya, Muzammil Alias menerima kehadiran cahaya mata lelaki sulung, Muddassir pada 17 September 2016.

Waris mendirikan rumah tangga dengan isteri di Surau Al-Wehdah, Taman Lestari Permai, Bandar Putra Permai, Seri Kembangan, pada 1 Ogos 2015.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


MUAT NAIK VIDEO SUNTIK FILLER RAHANG - FATHIA LATIFF KENA 'TARBIAH'

Pelakon Fathia Latiff baru-baru ini menerusi laman Instagram miliknya ada memuat naik video dirinya sedang menjalani rawatan aestetik filler di bahagian rahang. Perkongsian Fathia itu telah mencuri tumpuan wargamaya.

Melihat pada video berdurasi 40 saat itu, menunjukkan Fathia menyuntik filler di kedua-dua belah rahangnya sambil mempamerkan hasil rahang sebelum dan selepas. Fathia dalam masa sama turut mempromosikan kaedah membentukkan rahang tersebut untuk tatapan umum.

"Orang yang merasa tidak puas hati dengan garis rahang atau dagu mereka mungkin ingin menambah bentuk di kawasan ini. Filler rahang jenis suntikan atau dermal filler dapat memberikan penyelesaian bukan pembedahan.

"Dagu dan rahang yang kelihatan lembut boleh disebabkan oleh usia atau genetik. Filler rahang dapat menambahkan bentuk, simetri, keseimbangan, kontur ke kawasan ini, terutama dalam profil.

Klik untuk gambar besar

"Filler rahang adalah gel yang disuntik ke dalam kulit. Ia merangsang penghasilan asid hyaluronik atau kolagen. Ini dapat menegangkan kulit yang kendur dan kehilangan tulang di sekitar rahang," tulis Fathai di ruangan kapsyen.

Meninjau ke ruangan komen, perkongsian Fathia itu mengundang reaksi yang bercampur-baur daripada pengikutnya. Ramai wargamaya yang memuji wajah Fathia sememangnya semulajadi cntik dan tidak memerlukan sebarang rawatan kosmetik. Malah, ramai juga yang memberikan nasihat dan peringatan tentang dosa mengubah ciptaan Allah.

"Sebarang penambahbaikkan di rahang atau muka adalah haram. Melihat hijabis melakukan penambahbaikan muka tidak menjadikannya halal. Dosa pahala masing-masing tanggung tapi ini sekadar peringatan," komen seorang wargamaya.

"Patutlah Fathia dah tak cantik. Banyak yang dah ubah kat wajah tu," luah seorang wargamaya.

"Cantik yang dulu lagi, sis Fathia tak perlu nak ubah sebab awak dah semulajadi cantik. Now dah macam orang tua. Rindu yang dulu," kata seorang wargamaya.

"Aku je ke tak nampak perubahannya?" tanya seorang wargamaya.

"Fatiya please stop jangan ubah apa-apa cucuk sana sini lagi. You memang dah natural cantik gila," tulsi seorang wargamaya.

"Mengubah ciptaan Allah adalah haram," komen seorang wargamaya lagi.

Sehingga kini, entri tersebut telah meraih hampir 140,000 tontonan daripada pengikutnya.

KLIK VIDEO DIBAWAH INI UNTUK TONTON

www.myartis.com / Sumber & foto: Astro Gempak & Instagram Fathia Latiff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JADI ISTERI KEDUA - ADIRA TAK KISAH DIRINYA DIHINA

"Saya tahu, di luar sana masih ramai yang melemparkan pelbagai kata hinaan hanya kerana saya menjadi isteri kedua. Terserah kepada mereka kerana saya ajar diri supaya tidak ambil pusing terhadap segala cacian yang dilemparkan," demikian kata Adira Suhaimi mengenai dirinya yang menjadi bahan hinaan sesetengah pihak di laman sosial.

Kata Adira, dia enggan ambil tahu dan memilih untuk tidak membaca segala tohmahan yang dilemparkan di sosial media.

"Semua itu hanya mengganggu emosi dan keharmonian rumah tangga. Saya memilih untuk tidak membaca segala tohmahan yang dilemparkan di sosial media. Lebih baik begitu kerana saya mahu menjalani kehidupan dengan tenang," ujarnya dipetik sebagai berkata.

Mengenai kehidupannya sekarang, Adira berkata yang kehidupannya selepas berkahwin adalah lebih indah.

"Alhamdulillah, kehidupan saya lebih tenang berbanding dulu apatah lagi, sudah mempunyai teman hidup selain anak-anak tiri yang sentiasa di sisi. Kehadiran mereka melengkapi hidup kini, malah membuatkan saya lebih gembira," jelasnya.

Tambahnya lagi, keputusannya untuk berkahwin di usia muda dan bergelar isteri kedua bukanlah semata-mata mahu mengejar kemewahan namun menganggapnya sebagai jodoh yang sudah diatur Tuhan.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


"BAYANGKAN JUTAAN MANUSIA BERMUHASABAH DIRI" - FIZO BERMALAM DI MUZDALIFAH

"Bermalam di Muzdalifah antara salah satu moment perjalanan haji yg xdpt aku lupakan dan memberi kesan mendalam dalam kehidupan aku. Bak kata Ulama, suasana ini diibaratkan seakan akan padang Masyar nanti. Beginilah keadaan kita semua menanti saat dipanggil dan dihitung amalan duniawi kita.

"Siapa pun kau tetap sama sahaja. Bayangkan jutaan manusia bermuhasabah diri di Muzdalifah dgn penuh harapan keampuanan dari Allah. Pelbagai bangsa dr seluruh pelusuk dunia berkumpul dgn niat Lillahitaala tanpa mengira pangkat, darjat dan keturunan. Kita sama sahaja di mata Allah. Hanya amalan kita shaja membezakan kita semua.

"Saat ini kita diuji tahap kesabaran dan pengorbanan kita dlm menjalankan tanggungjawab kita utk rukun Islam ke-5 ini. Wahai sahabat sekalian, pasanglah niat utk ke sini dan rasai lah apa yg aku dah lalui. Kalau dah mampu, xperlu ditanggung lagi kerana ia bkn shaja menjalankan rukun, tp pada aku pengalaman sebuah perjalanan mengenali diri sendiri dan mengenal kebesaran sang pencipta.

Klik untuk gambar besar

"Semoga aku dijemput lagi dan dapat merasai pengalaman yg sgt berharga yg memberi keinsafan sehingga membuatkan aku merasa betapa kerdilnya diri ini," demikianlah tulis pelakon dan usahawan Fizo Omar yang berkongsi pengalaman bermalam di Muzdalifah ketika mengerjakan ibadah haji.

Menerusi entri di Instagram (IG), Fizo menjelaskan bermalam di Muzdalifah merupakan satu pengalaman yang sukar dilupakan dan memberi kesan pada dirinya. Sementara itu, Fizo turut menyeru pada orang ramai dan mereka yang berkemampuan untuk memasang niat merasai pengalaman yang dirasai olehnya.

Rata-rata mengakui tidak sabar untuk merasai pengalaman bermalam di Muzdalifah dan berharap agar suatu hari nanti mereka akan dijemput untuk menunaikan ibadah haji. Selain Fizo, beberapa selebriti Malaysia turut berkesempatan melaksanakan rukun Islam kelima pada tahun ini iaitu Neelofa, Erra Fazira, Aris Ariwatan, Wany Hasrita, Amira Othman dan Ashraf Muslim.

www.myartis.com / Sumber & foto: Astro Gempak & Instagram Fizo Omar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NABILA HUDA AKHIRI ZAMAN JANDA JUMAAT INI

Tahniah kami ucapkan kepada Nabila Huda, 31, kerana bakal menamatkan zaman jandanya dengan kekasih hati yang merupakan pengurus kepada restoren Kulcats Jumaat ini (25 Disember).

Perkara ini disahkan sendiri oleh bapa Nabila sendiri iaitu Amy Search.

Amy bagaimanapun berkata, dia tidak tahu lebih lanjut mengenai majlis pernikahan Nabila dengan teman lelakinya.

"Saya hanya diberitahu anak saya akan berkahwin pada 25 Disember ini. Selebihnya, semua persiapan diuruskan oleh ibu Nabila," ujar Amy dipetik sebagai berkata.

Difahamkan, majlis akad nikah Nabila itu akan diadakan di Masjid Sultan Salahuddin Abdul Aziz Shah, Shah Alam pada pukul 9 pagi.

Sementara itu ditanya mengenai personaliti teman lelaki Nabila, Amy berkata, pemuda berkenaan dilihat sebagai seorang yang baik dan menghormati orang tua.

"Setakat ini saya lihat lelaki itu seorang yang baik dan hormat pada orang di sekelilingnya. Saya harap dia dapat bahagiakan anak saya, Insya-Allah," jelasnya.

Sebelum ini, Nabila pernah berkahwin dengan Zaidi Zailani, 34, namun mereka bercerai pada 2011 selepas tiga tahun bersama.

Hasil perkahwinan itu mereka mendapat seorang anak perempuan iaitu Keisha Laila yang kini berusia lima tahun.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


GAMBAR SEPARUH BOGEL TERSEBAR - CHE TA NAFI DIRINYA

Baru-baru ini, ada satu gambar separuh bogel seorang wanita tersebar di laman sosial yang mendakwa ianya adalah Rozita Che Wan atau lebih mesra dengan sapaan Che Ta.

Che Ta bagaimanapun menafikan bahawa gambar separuh bogel itu adalah dirinya dan berkata yang beliau tidak pernah merakamkan gambar dalam keadaan memalukan seperti mana yang tersiar.

Gambar yang dipercayai menggunakan proses tindanan itu memaparkan wanita dengan raut wajah seiras pelakon itu dalam keadaan tidak berbaju dan menampakkan payu dara.

Klik gambar untuk size besar

Beliau percaya peminat masa kini lebih bijak berfikir dan tidak membuat kesimpulan dengan begitu mudah terhadap perkara negatif sebegitu.

Malah beliau turut memaklumkan mengenai gambar itu kepada suaminya, Zain Saidin dan mereka menganggap ia sebagai perkara lucu kerana tahu gambar itu tidak benar sama sekali.

"Kakak saya telah menghantar gambar separuh bogel itu kepada saya minggu lalu. Namun saya sama sekali tidak terkejut dengan gosip sebegini kerana segala-galanya tidak mustahil di zaman teknologi sekarang.

"Saya bukan muda lagi untuk melakukan perbuatan sedemikian, malah saya juga sibuk bekerja, tiada masa untuk berbuat begitu. Saya tidak terkesan dengan penyebaran gambar itu kerana saya tahu itu bukannya diri saya.

"Saya tunjuk kepada Zain pun dia tergelak. Lucu melihatkan kreativiti sesetengah pihak menggunakan teknik 'superimpose' kelihatan seperti benar.

"Namun apa yang penting, kami sendiri tahu perkara ini tidak benar. Saya enggan melatah kerana bukan pertama kali perkara begini terjadi kepada saya," ujar Che Ta dipetik sebagai berkata.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom